Piranga kanreanga kullei najagai kagasinganna otokka. Tena ampaduli siagami umuruka, tena nia' kana sallo ancang ancang pakaramula ngandre kandre-kandreang salewangang solanna tena gampang nataba garring akkalupai. Nia kanre-kanreang harusu dipalili punna eroki salewangang siagang tena akkaluppai. Golla majai tena nabaji' pasalewanganga' nasaba abumbungi anjo gollayya ri otakka anjari gampang tau-tau akkaluppa. teai na golla kassika wajik rikurangi, golla ri inungang tekne, sodayya, siagang kanreang ri langgayya. Kanreang ri singaraka pole nikurangi juga nasaba puna jai dudu minyak rikandre kullei depresi taua. Karbo kammayya kanre, roti, ballok, siagang paparangga tena tong nabaji ri pasalewanganna otaka nasaba punna jai dudu ri pake siagang antamaki ri lalang battanga anjari palupaki


Nampaiki siallo antamak kantorok? Ommalek nassami iyya mara’-maraengi nikasiak ka tala niakpi ni isseng urang kantorokta ngaseng. Kodina anjo biasa pakkasiaka apalagi punna anjo maraeng akkumpulukmi nampa surang nganre ngaseng, katte a’nganga mamiki dende. Mingka niakji cara antekamma batena sollanna bajiki allota ri kantorok. Kulleki mange ri kantorok bari’basak dudu kijai, tala niakpi manna sekre tau battu. Punna katte paling riolo niak ri kantoroka, nassami nakua anjo maraenga iyo towwa tau rajing anne. Sambil attayangki jang kantorok, kulleki nganre rolo’ atau kisusungi pakakkasakta ri mejangta atau kulle tongki pasannangi rolo’ kalengta sollanna tena ki nga’ngalik dudu punna sibuntuluk ngaseng maki urang beruta ri kantorok.


Kurang labbi siagang punna tena na salah, inti na lalang na anjo singkamma anne ri rawa yaa. “Punna erok ki accarita siagang jujuruk mae ri Karaeng Puang Allah Ta’aala yahh jujuruk maki bawang boss. Tak buka memang tong maki. Tea maki parek basa basi atoka palak doang at tele tele. Singkamma mo anjo ki sabbuk Puang ta, katte erok pareki anjo kamma kamma anne. Karaeng Puang ku erok ka anne. Puang ku pikkirang ku siagang pikrasang ku kamma anne ku sakring ee kodong. Puang kamma mi anne kaleng ku. To the point maki bawang, lekba mi anjo ji bawang kah antu Karaeng ta Puang ta na isseng ji itu nai ikatte sebenar benar na. Tena ni issengi katte erok apparek dosa kah tena ka. Tena na niak parallu ni tutup tutupi” .


Attalipong siagang bayuang, iareka sanging najama Krisna punna niak wattunna rinballak mingka tala niak naparek. Sangingna mamo anjo attalipong nampa sallona poeng accarita. Memang iyya ka nampai accewe’-cewe’ njari nila’jui. Punna nikioki ri ammakna, tena napilangngeri, ka attalipong. Nakaluppaimi nganrea, tenamo na aklampa jeknek, tenamo nassuluk-suluk ri kamarakna nasabak anjo tarrusuk naparek dende. Njari untuk tau maraenga, punna accewe’-cewe’ki tenaja na ngapa, mingka teaki sanna’ dudu. Kulle jaki attalipong mingka sebatasna, teaki siallo bujuruk, ka bambang tonji anjo nikasik tolinnu. Punna accarita tojekki ri taliponga, sinampe tenamo niissengi apa la nipau punna sicinikki. Njari teaki kaluppai tau toata nasabak bayuangta kamase.


Kasia' na bola gym ka wattu ta a'rafa anjo kulle na tambai seimbang na kale ta. Mempo ri rateanna bola gym ka na butuhkan otot dongko' ka na battang na kulle na jaga seimbang na bola ya. Punna ri pantama bola gym ka ri a'raga ta baji' ki na bantuk postur kalea. Kasia' na bola gym ka poe ri a'raga ya kulle na salewangngang dongko' ta na tulang ri boko ta. Bola gym baji' dudui punna niak garring dongko' ta. Ka punna a'giok ki ri a'raga ya anjo bola gym ka na dukungi dongko' bagian rawa ya. Inne mi anjari salah se're alasan angngapa Chiropractor na ahli terapi fisikka na sareang solusi a'raga siagang bola gym ka.


Niak sikuntung tujuan pencipta manusia niaka tattulisik lalang Kitab Suci Al-Qur’an. Tena na anjo saja, tujuan ni ciptakanna manusia pole niak tertuang lalang hadis riwayat ni isseng kana battu ri sabda na Rasulullah SAW. Lalang Kurangan siagang hadis, tujuan ni ciptakan manusia anne pasti niak alasanna siagang tena na sia-sia. Sebagai makhluk ciptaanna Allah SWT paling bajik, manusia ammiliki tujuan mulia untuk attallasak ri anne linoa.
Siagang ni pahami tujuanna penciptaan manusia berdasarkan Al-Qur’an siagang hadist kamma mi tena na secara langsung kulle na pareki lebih sukkuruk atas tallasak na sareangki Allah SWT. Salain anjo, katte pole parallu senantiasa kulle menghargai kaniakkanna parangta tau.


Fitnah iami antu dosa lompo lalang ajaran Islam. Lalang Al-Qur’an ni kana anne Fitna lebih kejam daripada ammuno tau. Bahkan, Al-Qur’an pole angkana dahsatna fitnah lekbaka kajadian lalang ri anne linoa. Lalang bobok”Jihad Melawan Relegious Hate Speech”. Prof Nasaruddin Ummar na Jelaskan, dahsyatna firnah niaka ni caritang lalang Al-Quran niak rua kasus. Pertama, iamiantu fitnah mae ri pembesar Mesir yang menjebak Nabi Yusuf akrua siagang sekre baine battu ri bija kerajaan. Makarua, iamuantu fitnah na passuluka ri babana oleh Abdullah bin Ubai bin Abi Salul mae ri Aisyah siagang seitau parajurit. Anne ruayya fitna assingkamma temana, battuanna untuk ampakatantang tau tangkasaka ammake cara keji iareka na carita kodi mae ri parangna tau.


Tindakan pertama ya katte ni parek antu mi ni hubungi konveksi konveksi antu niaka barak kulle ki kerja sama. Ibarat na peribahasa “sambil menyelam nginung jekne” katte todong ni pakarammula mi ambage bage tugas barak ni parek media promosi (media sosial, desain siagang maraenga). Nampa target pasarak ta anjo wattua. Punna tahan anne lekba mo selesai, promo na langsung mi ni lappasa mae ri agang agang ta. Orientasi ta katte tena ni boya untung anjo wattua, mingka ni boya antu impresi na pelanggan ta sambil ni parek branding anne usaha ya. Alhamdulillah, pesanan papparekkang na anne baju seragam kelas ka langsung katte ni gappa battu ri tallu kelasak beda beda ya.


Lekbakko pasti tiba-tiba cipuruk nukasiak wattunna nucinik iklan kanre-kanreang? Padahal sebenarna tania cipuruk, mingka eroknu ji nganre nipakamma nuciniki anjo gambarak atau iklan kanre-kanreanga na mattiki loro’nu. Anjo gambaraka iamintu asselekna battu ri jama-jamang nikuayya food stylist, tugasna iaminjo apparek kanreang nyamanga nicinik, njari eroki tau langsung nacobai punna naciniki anjo gambaraka. Anne food stylist maraengi siagang chef. Punna chef parallu apparek kanre nyamanga ri lillayya, mingka punna food stylist parallui naparek kanrea nyamangi nicinik ri matayya. Populermi anne jama-jamang ri negeri maraeng, mingka punna ri Indonesia sikekdek kija dudu tau anjama anjari food stylist. Mingka kamma-kammayya anne nasabak pesatmi bidang kulinerka atau kanre-kanreanga appakaramula tommi loe restorang akboya tau kulle anjari food stylist.


Nakke anak muda antu laherek sanggeng ku dewasa kamma anne (appa taung mami na ku umuruk tallupulo mo) sanging mantang ja ri Kebumen. Battu ku SD sanggeng ku kuliah nampa kamma kamma anne anjama ma ri kebumen narrusuk gaes. Bayang kan mi anjo tekamma cupu ku battu ri romantika kehidupanga ri kota kota lompoa. Sedih naa. Niak nikana Lanting Bumbu antu rasa na sannak gurih siagang nyaman (tergantung prosedur parek na iyaa). Mingka nakke ku jamin iyaa kulle ni pileh berbagai varian rasa na. Katte ku ni balli kulle ri seluruh toko oleh oleh khas kebumen battu ri Gombong sanggeng na Ambal.


Iti’ palekko anjo salah sekre kanreang niaka ri Sulawesi Selatan, ri Kab. Pinrang surang Sidrap. Iti’ nipolong cakdi-cakdi mingka passei kasiakna. Anu nyamang mamo dende. Ammali maki iti’ nampa kisuro memangmi pabalukna poling cakdi-cakdi. Punna eroki lu’muk, ki pallu salai rolo’ nampa ki pallu bajik-bajiki pole. Lekbakna anjo kicampurukmi bumbuna biasa taua napake sekre kilo lada sollanna passei nikasiak nampa nicampurukmi siagang rampa maraenga. Lekbakna anjo nitumisik mi sanggenna taiso’ bumbuna mange lalarang ri daging itika. Agangku punna niak pakgaukangna, anne ji iti’ palekkoka nangai naparek sollanna katte ngaseng anne ningai punna kanre-kanreang. Paling nyamang mentodo’ punna nikanre borong-borongi, niakmo solong-solong songokna, niakmo assuluk jeknek matanna, niak tommo eja dudu biberekna.


Sirkuit organik 10 kali labbi tipisik battu ri sel kulit na manusia yaa, labbi ringan battu ri bulu, siagang anjo kulle ni pake mae ri kulit ka singkamma tatto elektronik. Kulit elektronik ka antu mi bahan elektronik anu sensitif ka mae ri suhu siagang tekanan, tipisik antu na tirui kulit na taua. Singkamma siagang kulit na taua tojeng, iyaa kulle merenggang kulle tong na sembuhkang kaleng kaleng na. Anne ammake sel surya na renggang kan antu ni kembangkan ri tim Stanford ri Februari 2022 mae ri daya ammake mikro akordeon singkamma antu na kulle yaa iyaa na renggang sanggeng na 30 % tena niak panrak na. E Skin todong niak na kandung sensor biologis siagang kimia antu siagangi sensor tekanan.


Piala linoa ri Brazil tena ja na perlu ki begadang inung kopi na kanre kacang manna lan'nyak ki ta'dodo ka. Nyamangi accini Piala linoa ri Brazil tena niak kuis atau iklan na Jai. Anjomi tena niak ri rinne kuis erok ri tebak na biasa na baine erangi acara na siagang na pake baju tim bolayya. Niak agangku ku pawwang kammanjo punna ri Indonesia niak acara kuis erok ri tebak siapa skor na anjo tanding bolayya ri cini ri televisia, ta'bangkai agangku angngapa accini bola erok akkarena tebak-tebakan kamma anjo ka ri Brazil inne negara na tena niak acara kammanjo. Serius ji accini bola ri televisia.


Bola gym kulle na sareang kasia' ri kaleng ta manna sike'de jaki a'gio, salah se're na punna mempong ri rateang na bola gym ka. Mempo ri rateanna bola gym ka kulle maki usaha latih ki anjo otot-otot ka na kulle na jagai stabilina kalea. Mempo ri rateanna bola gym ka na butuhkan otot dongko' ka na battang na kulle na jaga seimbang na bola ya. Punna ri pantama bola gym ka ri a'raga ta baji' ki na bantuk postur kalea. Kasia' na bola gym ka poe ri a'raga ya kulle na salewangngang dongko' ta na tulang ri boko ta. Bola gym baji' dudui punna niak garring dongko' ta. Ka punna a'giok ki ri a'raga ya anjo bola gym ka na dukungi dongko' bagian rawa ya.


Wattunna cakdi Reni nangai dudu basketka. Punna niak pertandingang basket, musti mangei cinccinik surang agangna. Taniaji nasabak ia pallak akkarena basket mingka punna mangei ciccinik basket, jai dudu buru’ne gammarak, kullei senter-senter buru’ne kinjo battu ri sikila maraenga, akkumpuluk ngasengi. Memang iyya riolo anjo nipake ngasengki baju ga’gayya, bainea akmode mi anjo nampa aklampa cicciniki towwa. Buru’nea napake ngasengmi anjo minyak u’ tacoa sollanna tena panrak u’na manna nataba anging bangngi. Ammake tommi pole parpung. Anjo carita riolo wattunna cakdi-cakdi kijai taua, tenapa na lompo dudu kamma anne. Njari kamma ki intu punna niak issedek pertandingang, aklampa mi issedek taua ciccinik tau gammarak, bajik nicinik rupanna, tinggi pole kalengna, anjomi ngaseng naeroki bainea.


Zina iami antu sekre pang=gaukang niaka na larang lalang Islam, ian antak sebagai sala sekre battu ri sikuntung loe na dosa lompo, siagang pelakuna ni ancam siagang hukuman battalak, bajik ri linoa iareka ri akhirat sallang. Zina lalang bahasa Ibrani iamiantu Zanah battuanna gauk kalabini mae ri sekrea anak burakne siagang anak baine tenayya niak hubungan pernikahan. Secara umum, zina tena na mae ri wattu sekre tau lekbak allakukan kalabini mingka iangaseng gauk-gauk seksual niaka ammanraki kehormatanna sekrea tau termasuk kategori Zina. Allah maha Pengasi siagang Penyayang, selalu niak cara lalang agama Islam untuk amminro mae ri jalan annaba. Termasuk cara menghapus dosa zina. Allah anyungke kesempatan mae ri pelaku untuk tobat.


Ri pulau jawa niak tradisi selapanan ri gaukang punna anak bayi ta antama ri umuru 8 bulang. Biasa na anne ri parekangi acara adat salapan ri cukkuru ki u' na sike'de nampa ri pantama ki ri lalang kurungan na janganga. Nampa ri sareangi ammile barang-barang niak arti na punna lompo mi. Sikamma anak ku riolo ri parekang acara salapanan wattu na umuru 8 bulang ri Madura, ri sareangi ammili baranh sikamma bokbok, tasbih, pensil, na karenang na. Anakku na pilei anjo tasbih. Ri tappa ki punna lompo mi anjari anak sholeh ki. Rajengi ibadah ka tasbih na alle. Semoga ji anjari kenyataangi mungko le'ba.


Nakke punna ri aganga battu Mangkasarak mange ri Bantaeng, sanging radioji erok kupilangngeri. Kungai dudui nasabak anjo ngaseng kelonga tena ni issengi apa la na kelong selanjutna, njari tena ki bosang. Punna DVD kelong niputarak, ni issengimi biasa sussunanna injo kelonga njari bosang tongki. Paling kungai punna pakakkalaki anjo tau siaranga, bateku tong makka’-makkalak. Kulle tongki pole guppa jai paissengang battu ri radioa ka biasa pappilajarrang nasareangki atau pengalamanna anjo tau siaranga njari niak issedek ni isseng manna sikekdek. Nampa anjo kelong-kelong naputaraka sanging kelong beru, anjomi ngurana nakke kungai pilangngeri radio punna ri aganga. Sanggenna narapik ballakku, nampaipi kubuno injo radio. Pokokna bajiki punna siskali pilangngeriki radio daripada kelong lekbaka nipalettek mange ri FD ta.


Salah sekre na event balapan na F1 ri Singapura, tepat na ri wattu debut na GP Singapura ri taung 2009. Skandal antu biasa yaa ni juluki anjari Crashgate anne mi merupakan salah sekte na skandal olahraga antu niaka ri Asia Tenggara antu na gemparakkangi dunia. Singapura antu mi negara ka rua ri Asia Tenggara anjo na selenggarakangi balap F1. Ri taung 2007, Singapura GP Pte Ltd, Singapore Tourism Board, siagang Bernie Ecclestone na tanda tangani perjanjian 5 taung barak kulle na selenggarakan balapan F1 ri Singapura anjo siagang Singtel anjari sponsor utama na. Balapan pertama na anjo ni mulai mi ri tanggalak 28 Septemper 2008 ri Sirkuit Marina Bay. Ri lap ke 14 balapan, oto na Nelson Piquet na lappoi tikungan ka 17.


Ri inne jammang berua, injo kanre kanreang tradisionalka tantumi amminawang tongi ri kamajuanna masyarakaka. Punna riolo injo pabalu cotoa, pallubasa, konro, iareka sop saudarayya tunai nicini na tuna tompa pole batena nitoanang. Kamma kammayya inne, injo massing massing warunga napabajiki tanja warungna na akkio mata, siagang na porei gauk-gauk pajagana na somberek na takmuri-muri mange ri sikamma tu battue langnganre. Nia sekre warung coto ri Mangkasara, arenna coto gagak, attampaki ri jalan gagak, naporei tanja dallekang cotona na injo lalang ballaka, ni belo beloi ri lamming loe curakna, na injo mejang-mejangna di bungkusiki ri kain cura sa’be anra rangayya curana. Kamma tongki lalang ri restoranga punna angnganreki kinne.


Mingka kamma mi anjo toh, isseng kana sambarang ji, tena na ak morak, atokah anu maraeng nga paa, kah cara na ni cinik antu mi tena na singkamma jai tau cinik ki. Tau na isseng kana kamma mi anjo. Padahal iaa appilajarak jai apa apa assabbu sabbu, tentang kaleng na, tentang lino, tentang moral, tentang agama. Padahal iaa appilajarak ji perspektif moral aristoteles sanggeng na Rousseau. Mingka, iyaa ni kalilingi perspektif siagang prasangka negatif tentang kaleng na, allo allo, siagang sangin ni cinik anjari tau tena niak lalang na lalang salah ji na lalo ii lalang lino na. Singkamma kutaknang “Tojeng kah kana ilmu filsafat na pilajari ki kesehatan?” sanna na jelaskan na stigma.


Ustad Dasad Latif appabattuang Keutamaanna ambaung masigik ri wattu angisi kuliah subuh ri tenda halaman masigik At-Tabayyun, komplek Taman Villa Meruya (TVM), Jkarta Barat ri allo ahad. Pengurus masigik At Tabayyun Ilham BIntang akkana, Ustad Dasad Latif na pakaramula tausiahna siagang gambarang kasusahan lompona eroka na alami sallang manusia ri alam baqa punna tena na akbokong amal-amal jariyah. Ri wattua Ustad Dasad Latif akkana malaikat tena na jampangi apakah katte lulusuk tes wawasan kebangsaan (TWK) iareka tena, mingka na paralluang malaikat iamiantu “tallu siagang” anak saleh, ilmu kabajikang siagang amala jariah taramasuk ambaung masigik. Tallu sipak-agang anjo anjari bokong mae ri sekrea tau untuk andallekang kamateang, menghadap Allah Takala, kanangna Ustad Dasad Latif mae ri jamaah masigik niaka hadere.


Loe anak-anak sikolayya sannangi nyawana punna liburmi. Nasabak tena rong naparallu appilajarak siagang ambangung bari’basak dudu. Ia ngaseng taua parallui libur siagang urangta atau bijangta, tenaja na harus kakjalak ka loeji kulle kimangei siagang bijangta salah sekrena iamintu Balang Toba. Balang Toba salah sekre tampak wisata paling ga’ga  ri Indonesia. Jeknekna warna gau’, luaraki, lakbuna niak kapang 100 Km siagang lakbakna 30Km. Ri tangngana Balang Toba niak pulo vulkanik, arengna iamintu Pulo Samosir. Tena mentodo’ lakbusukna punna accarita kagammarakanna Balang Toba, nasabak ri tangngana Pulo Samosir, niakmi isse’ balang, ukkurangna lumayang lompoi iyya. Tena salana punna kikioki urangta atau bijangta mange libur ri anne tampak wisatayya.


Tena mo na susah tau a'sassa ri sikat ri limang ka niak mi anjo mesin sassayya kamma-kamma anne. Manna kajjala ki harga na, tapi na cocok ji ri balli ka kulle ki a'sassa jai nampa tettere ki kalotoro'. Jai poe kelebihanna mesin sassayya, sikamma hemat listrikki, hemat je'ne ki, hemat sabungi na hemat tenagai ri pake a'sassa ri balla. Cara jamanna anjo mesin sassayya, cara se're na ri tindis ki tombol operasi punna erokki sassai riolo. Aturu' mi erok siapa menit ri sassa, sikamma 10 menit, 15 menit ato 20 menit. Le'ba ri aturu', na je'ne na jai mi antama ri mesin sassa na, pantama mi poe sabun na siagang pengharung bajua ri tampa' na ri mesin sassa ya. Nampa tindis mi tombol on na.


Isu LGBT ammoterek ni bahas ri masarakat kamma-kamma anne. Mingka antekamma sebenarna pandangan agama islam mae ri perilaku LGBT? Antekamma pendapatna para ulama mae ri anne isu?
Lalang kurangan, perilaku anne ni gambarkan lekbakmi terjadi ri masa Nabi Luth As. Allah SWT angutusuk Luth mae ri kaum ri kota Sodom, ri sebelah salatan tamparang mate, niaka attampak ri perbatasang antara Palestina siagang Yordania. Ia ni utus untu assoro kaum asumpaeng supaya na pilari anne gauk gauk kaperek mae ri singkamma jenis na. panggaukang tenapa lekbak terjadi mae ri ummat muslim riolonganna. Mingka singkat kisahna, kaum anne bertahan lalang panggaukangna, kajariang Allah SWT angsarei cilaka azab pedih mae ri kaum anjo siagang anjari palajarang mae ri ummat ri lekbakna anne ri linoa.


Niak se’re poe kanreang khas suku makassar, sulawesi selatan sikammai coto mangkasara anjo arenna Pallubasa. Inne Pallubasa sikkamma Coto mangkasara isi lalangna poe daging tedong na isi battangna tedonga. Cara ritununa injo daginga ripallui wattu sallo, punna lembe’mi ri potongmi ca’di ca’di nampa di pantamma battu ri mangko’ka. Pallubasa riallei battu rua kana, antu Pallu na Basa artina masak na kuah. Riolo Pallubasa siagangi daging tedong sirloin na tenderloin ri kanre ji sikamma Purinanna Kerajaanga. Punna tau rawayya tena na kanre siagang daging tedonga, na kanreji sikamma isi battangna tedonga. Sikamma usus tedong. Inne kamma kammai pabalu Pallubasa ngaseng na balukang mi Pallubasa na siagang daging tedong na isi battang tedong kabusu ri balla kanrena.


Niak senjata tradisional na tau ri suku Sulawesi Selatan. Anjo arenna Badik. Jai macam-macam Badik ta’gantung suku na. Salah se’re na Badik Karaeng anjo jenis na badik ka battu ri Kajuara, Kabupaten Bone, Sulawesi Selatan. Tau na ngaseng na tappaki punna badikka anne areng lainna Gencong Karaeng ato Bontoala anne ri pare'ki siagang tau alusu'. Anjomi tena na herang niak kassa' magis na anjo Badik Karaenga ri tappaki tinggi'i. Badik Karaeng battu ri adat na Sulawesi Selatan niak ukuran na lompoi sike'de la'bu na siagang 20-25 cm. Anne Badik ka sikammai Badik Lompo Battang ka a'bukku' ki bilah badik na nampa lompoi. Badik Karaeng ri pare' battu ri logam kualitas na baji' ka nampa ri sareangi poe pamor ga'ga ri hulu na, sikamma pamor timpalaja ato pamor mallasoancale.


Accini tanding bola ri Brazil kulle ji siagang nganre tangnga allo ka tena pa antama bulang Ramadhan. Ka pasti na, la'bi battu anjo, ka accini bola ri televisia sanna na utamakan ki a'raga bolayya. Anjomi tena niak ri rinne kuis erok ri tebak na biasa na baine erangi acara na siagang na pake baju tim bolayya. Niak agangku ku pawwang kammanjo punna ri Indonesia niak acara kuis erok ri tebak siapa skor na anjo tanding bolayya ri cini ri televisia, ta'bangkai agangku angngapa accini bola erok akkarena tebak-tebakan kamma anjo ka ri Brazil inne negara na tena niak acara kammanjo. Serius ji accini bola ri televisia.


Niak anak durhaka sanna ri kenal na carita legenda na ri Indonesia anjo carita na Maling Kundang. Anak durhaka battu ri Sumatera Barat tena na akui ammak na le'ba na sukses ri kota na tau a, le'ba na poe bunting siagang baine bangsawan na kaluppai mi ammak na ri kampong. Sanggeng na ri kutuk anjari batu. Padahal na anjo ammak na satangngah mate mi pakalompoi kale-kale ka tena mi niak mangge na. Ka pa'risi ki nyawa na anjo ammak na, na cini ki Malin anjari anak durhaka, na kutuk mi anjo anak na anjari batu na ri kenal anjari Maling Kundang.


Air Terjun Lembah Anai (ni isseng tongi nikana Jeknek Mancur, ejaan sallo na : Ajer Mantjoer) antu mi nikana jeknek mattung tampakna ri Kabupaten Tanah Datar, Sumatra Barar. Jeknek mattung tinggina niak 35 meterek anne tampakna niak ri rampikna lalang lompo na Raya Padang – Bukittinggi ni bangkeng na Gunung Singgalang. Jeknek mattung Lembah Anai anne anjari bagianna battu aliran bianangai Batang Lurah, anakna bianang Batang Anai anjo hulu na ri Gunung Singgalang ri tinggi na 400 Mdpl. Anne jeknek matung nga niaki ri batasan baratna kawasan cagar alam Lembah Anai anjjari alami ainji ni sakring kah jai inji romang romang sigang pokok pokok lompo. Ri rampik rampikna poeng jai inji darek ri lalanga.


Talipong kullea nierang-erang atau biasa nasa’buk taua HP, iareka pakakkasak telekomunikasi elektronik singkammaji talipong biasayya riolo mingka jeka kullei nierang-erang ka tala niakji kabelekna, tenaja pole parallu nisambung ri kabelek. Kinne manna anak sikola SD ya kammai parallu ammakemi HP nasabak jai pappilajarangna nisareang laloi HP. Katte riolo wattunta SD nampai talipong niaka kabelekna niak. Anne anak-anak kamma-kammayya anne, carakdek ngasengmi takgalak HP ka jai pappilajarangna lalang njari tala kulle mentongi nipisangkai akkarena HP. Manna mamo jai kijai tau toa biasa napisangkai anakna karena HP nasabak biasa maraengji nagaukang, tania ji pappilajarrang. Intumi na parallu niawasi surang tau toana massing-massing. Sareangi jang, tettek sikura kulle takgalak HP, tettek sikura tena kulle.


Sebenar na jai tarian tradisional antu nakke ku ngai. Mingka punna nakke ni palak apa erok ku pile, tantu mi tena na bella bella battu ri tari tradisi provinsi Riau siagang Sumatera Barat, kahh nakke kan gadisik antu ak darah minang – melayu. Nakke sannak bangga ku tulisiki anne tari favorit ku antu mi Tari Piring atoka Tari Pacah Pirian battu ri Sumatera Barat. Anne tari aa sekre aa ni tuntut ki anjo tau nari aa kulle bergerak teas, tangkas, siagang cekatan, ni iringi musik tradisi siagang ni lengkapi siagang pakaian adat antu meriah yaa. God bless, nakke ni sare ri Karaeng Puang nga bakat menari nampa anjo hobi ku nakke ku tekuni sanggeng na kamma kamma, jarang jarang tau kulle na tekuni hobi na sambil na haselek kan doek.


Ri taung 2019 sanggena 2020 hotel ri Mangkasark nipanjari tampak untuk tau garring nitabayya Covid. Ngurana hotel nipilei? Nasabak sollanna anne tau garringa ngaseng kullei sannang pikkiranna ri hotelka nampa libai gassing. Loe hotel nipanjari tampak karantina, apalagi tena memang tong kulle nipake hotelka riolo ka nisuroi taua anjama battu ri ballak. Ka aane hotelka todo’ anu niak ngasengmo pasilitaska, katinroangna memang anu nyamang, kulleki cinik pemandangang gammarak, kanre-kanreang nassaji nisareangki, apa nikeroki niak ngasengji ri hotelka. Bajik tannangi riolo tau garring Covid tenayya gejalana ka kammaji liburang pasti nakasiak nipabangngi ri hotelka, loe ji pole kanre-kanreang njari sannangji pakkasiakna anjo ngaseng.


Kalompok Sinar Jaya, antu PO nakke kukana pribadi anjari panutan atoka standar ma oto oto lompo khususuk na bus. Nakke tena ja ku akkana kamma anne kah ni bayarak ka atoka niak tau battu Sinar Jaya ku isseng, anne tojeng tojeng na ji pendapatku nah. PO appunai bus bus antu niaka fasilitas na bajik memadai tarutama ri wc na. Nakke awalak na ku cobai wattu ku mae ri Jakarta battu ri Surabaya malo toll transjawa sanna nyamang na, nampa ku kana anne sannak ji cocok na ri harga 285 sabbu, tena ki rogi. Silalang na jappa bus ka ni putarak musik na peterpan atokah band 90an lainga, teai dangdut wkwkw!


Ni benahi transportasi na barak kulle saling na hubungkan tampak tampak anjo terpencil ka siagang anjo saling bella bella yaa sannak tena na ekonomis!! Jari nakke ku cinik program relokasi / transmigrasi anjo na kumpulukangi tau tau anjo gabunga ri sekre lokasi anjo saling dakke tongji sannak ekonomis na transportasi na. Todong anjo barak kulle na tingkatkang kemakmuran na penduduk na. Fasilitas fasilitas umum na todong kulle ni nikamti ri jai Masyarakat atokah warga. Battu ri bidang medis nakke ku cinik anjo ri Holland, Pemerentah na efisienkan ngi anjo RS RS ka rinjo nah na gabungkangi beberapa ballak garring caddi.


Ni banding kan siagang anak anak maraeng nga, Nabi Yakub memang na sarei perhatian labbi mae ri Benyamin siagang Yusuf. Anne nasabak sifat na kadua dua na sanna beda na punna ni banding kan saiagang sarikbattang na lainga. Anne situasi aa tantu mi na paniak pikrasa iri battu mae ri putra putri lainga. Nabi Yusuf di buang siagang sarikbattang na mae ri lalang sumuruk wattu na berhaselek na balle balle ii Nabi Yakub. Allah Subhanahu Wataa’ala nyata na na selamatkangi anne Nabi Yusuf Alaihi Salam malo lalang niak tau sarei okk battu ri pedagang maloa. Akhere na Nabi Yusuf ni selamatkan siagang anjo pedagang nga, mingka tatta ji harusuk sisaklak siagang bapak na antumi Nabi Yakub.


Punna lalang na anu kristen nga ni patamak tamak ki kitab suci ta teai ji anu sannak penting na. Kitab suci na jelaskangi karakter na Allah mae ri tau aa mingka ni selesaikangi ammaca kitab suci kaleng kaleng na tena ni parek katte anjari tau antu labbi bajika dari pada antu maraeng nga punna ajaran na tena ni kulle mikkiriki nampa ni lalangi lalang na kehidupan ta allo allo. Punna setanga na cobai Yesus ri padang gurun, iyaa ammake kutipan ayat ayat kitab suci. Arti na iyaa anjo kaleng na nacobai hapalak, khatam, nampa na kuasai konten lalang na kitab suci mingka iyaa tena na pakei anjo battu ri anu kodi.


Punna sallo maki bunting nampa tenapa anakta, paralluki cobai assambayang tobat, sambayang hajat, pala’ doangki bajik-bajik ri Karaengata’ala. Punna tenaja apa-apa, ertina tena mentongpi wattunna niak anakta, sakbarak mamiki, pala’ doang maki tarrusuk. Anjo nakua pak ustaz ri masigika lekbakna assambayang isya. Jai tau sisaklak nipakamma tena anakna, padahal nisurotaji kapang lakbi sabarak ri Karaengata’ala. Attayangki sambil ikhtiarki, kicoba ngasengmi anjo apa napauangki taua. Kijaga rongi kalengta, teaki sambarang kanre, teaki padangngalaki ulungta, teaki sambarang gaukang. Punna battuki antu wattunna, niak tonji anjo nasareangki Karaengata’ala, nasabak anjo doa-doanta kipalaka ri Karaengata’ala, niak ji antu asselekna. Yang penting anjo bajikki ri taua, apalagi tau toata surang bijangta ngaseng. Pauangi kua kipala’ doanga ngasenga kamase sollann niak todo’ keturunangku.


Evaluasi sumber daya tau ri perusahaan ta. Ri evaluasi anjo pajama na. Anjo kaitanna siagang sumber daya tau na atau pajama na ri perusahaan ta. Optimalkan mentongmi anjo pajama na ri perusahaan ta. Na baji' jappa na perusahaan ka na tena na anggappa rugi. A'gaukang Evaluasi kulle tongi ri gaukang punna ri gappai rugia. Lalang Pajappa bisnis pasti niak ri kana rugi. Niak tong faktor-faktor a'gauk na anjo rugia ri bisnis ka. Lalang Pajappa bisnis pasti niak ri kana rugi. Anjomi butuhki a'gaukang evaluasi ri lalang na ngaseng bisnis ta sikamma evaluadi sistem bisnis ka na evaluasi produk ato jasa na balukang perusahaan ta.


Bulan desember taung 2019 allaloa nakke memutuskan assuluk siagang doe cukup loe ri limangku. Battu ri rioloa nakke memang sannak erok anyungke usaha. Mingka nakke bingung inja apa erok naku gaukang. Nampa nakke ampakaramulaimi battu ri ballak iamiantu anyungke gofood cakdi-cakdi, mingka hasilna tenapa na memuaskan. Sanggengna bulan rua 2020 nakke ku kanre inja doe hassele sesa gajiku ri allaloa, siagang perasaan mulaimi galesah nakke appikkirik anne akan mungkin kuteruskan sallo-sallo doekku pasti akan lakbusuk.
Akhir bulan rua nakke apparek produk frozwn food berupa jangan nibumbui rampa padang siagang kubolik ri beberapa warung oleh-oleh ri pekanbaru. Sipakrua kubalukang ri marketplace, lagi lagi hasselekna tena na memuaskan. Awal Maret nakke memutuskan akboya toko untuk anyungke toko oleh-oleh. Pas ri tanggala 16 bulan tallu 2020 toko ku mulai tassungke akbaluk dan ia anjo bertepatan siagang puncak korona ri Indonesia kususna pekanbaru.


Mingka kah nakke ku usahakan minggu minggu mae lari, jari makin terbiasa ma. 10 km ku sakring enteng mi, nampa punna larika 4 – 5 km ku sakring singkamma ja pemanasan. Adedeh sombong na di’ hahaha. Mingka tojeng tojenga nah, punna memang tong niat ki latihan ki narrusuk badan ta singkamma punna takbiasa mi. Lekba ta lari badan nga poeng tena na pakrisik pakrisik. Biasa na nakke lari kaleng kaleng ku, tatte setengah na 6 baribbasak nakke suluk ma pemanasan. Kahh punna nakkeku mulai tatte 7, UI sannak mo jai na tau nampa punna lari ka jari macet ki, nampa lekba na pasti bambang mi alloa. Lari kaleng kaleng ta anne menurut ku nakke efektif ki antu tojeng tojeng ku olahraga.


Tamparang niaka ri Bulukumba memang tena na lekbak padodongi tau, ka gammarak ngasengi. Salah sekrena iamintu Tamparang Panrangluhu, takbentang lurusuk battu ri wara’ mange ri selatang lakbuna 1,5 kilometer, nadallekangi timorok. Ri cappak wara’na tamparang Panrangluhu niak galangang kappalak Phinisi, siagang ri cappak selatanna niak Pelabuhang Bira. Tamparang Panrangluhu sijajaraki siagang agang poros Pelabuhang Bira, 100 meterji. Pila’ allo pila’ loei pakbangngiang, hotel siagang ballak kulle nisewai punna erokki akbanggi kinne. Katangkasanna tea maki bata-batai, tangkasaki tamparangna, loke poko’ kaluku poeng. Akrunganna punna erokki mange ri Panrangluhu sanna’ji bajikna, lekbak ngaseng niaspal mingka tala niakpi papang panjokjok agangna njari niisseng tojengpi tampakna.


Battu ri 30 pemain antu ni bawa me ri Piala AFF, antu ni gabunga klub lekba na 17 taung atokah labbi toa. Sesan na 80 persen, lekba mo takbiasa berkompetisi teratorok lalang liga remaja (kamma kamma anne Thailand Youth League) battu ri umuruk SMP. Klub antu iyaa tamai sebagian slub sikolah. Klub golok battu ri sikolah katolik assumption misal na, na sumbang mi 4 areng. Mingka tena tong niak klub remaha na punnai tim profesional, singkamma Chonbruri, Buriram Unuited. Antu na untung kangi timnas na Thailand antu mi jai anak anak minawang kompetensi remaja ri eropa. Setidak na 5 areng nisabbu rinjo.


Taung 2004 pas sementara akkuliah, kucoba apparek sekre usaha susu dengan varian rasa assiagang 2 tau agangku. Ri wattua tenapa na sebuming minuman rasa-rasa kamma anne, mulanna cuman coba-coba, ancampuru susu siagang powder varian rasa salama sekitarak tallu bulan (sanggengna langganan garring  pakrisik battang ri barikbasak punna loe dudu nginung susu hassele eksperimen). Termasuk akboya botolo yang pas siagang logo yang kece. Akhirna, angguppa beberapa resep siagang takaran yang pas nampa mulaimi ku balukang ri kampus. Caraku akbalu ri mulanna dengan modele amminawang event/bazar ri kampus.
Sabak tena kumake doek, akboya senior yang kulle na sarea modala, alhamdulillah lekbakku akdetek kiri kanan akhirna assigappa tau erok ammodalia, sayangna ia lari battu ti penjualan akhirna nakke rugi.


Nia todo hotele bintang ampaka, na inne tenaja na mewa dudu, mingka nia ngasengmi injo kaparalluang nikeroki iyya. Nia tommo kamma wifi punna eroki internet iareka assosial media, nia todo pole kollang paklangeanna. Mingka biasai inne tena tampa pakolaraganna, punna nia injo ero akolaraga. Inne pole, tena pakriong bathub na, jari wese biasa iyya ji. Punna nyungke tawwa internetka, ri bali nia, injo kamma hotelek bintang appaka iami injo: Amnaya Resort ri Kuta, The Magani Hotel injo niaka kolla kale' kale', Hilton Garden Inn, Fairfield by Marriott Bali, Hotel Indigo ri Seminyak Bali, na the Udaya Resot. Injo contona hotele bintang appaka.


Fasilitas markar na (base facility) antu mi salah sekre na aspek paling penting lalang permainan nga. Silalang na karenang nga, anjo pemain na kulle ji bawang na punnai sekre markas antu kulle ni palette lette mae ri tampak lainga. Misal na, kamma kamma anne markas na pemainga niak ri sekre ballak. Kah parallu ii area antu labbi luarak ka, pemain kulle na palette markas ka maeri sekre pabrik. Semakin takbiassa ii lette lette yahh semakin jari sumber daya takpela sia sia. Beberapa fasilitas antu nakke ku ukrangi ni antara na niak ruang tinro, medical clinic, tower workshop, dapuruk, siagang tampak fitness. Beberapa fasilitas kulle ni tingkat kan todong labbi lanjut, antu mi misal na Medical Clinic kulle ni tingkat kan anajari Field Hospital.


Niak na anjo Mesin sassayya tena mo na susah tau a'sassa ri sikat ri limang. Manna kajjala ki harga na, tapi na cocok ji ri balli ka kulle ki a'sassa jai nampa tettere ki kalotoro'. Jai poe kelebihanna mesin sassayya, sikamma hemat listrikki, hemat je'ne ki, hemat sabungi na hemat tenagai ri pake a'sassa ri balla. Cara jamanna anjo mesin sassayya, cara se're na ri tindis ki tombol operasi punna erokki sassai riolo. Aturu' mi erok siapa menit ri sassa, sikamma 10 menit, 15 menit ato 20 menit. Le'ba ri aturu', na je'ne na jai mi antama ri mesin sassa na, pantama mi poe sabun na siagang pengharung bajua ri tampa' na ri mesin sassa ya. Nampa tindis mi tombol on na. Le'ba na ta' sassa bajua, je'ne na la'busu tommi antama mi je'ne beru na erok a'bilasa.


Makaroni Schotelka anne kanreang ripare ri makaroni, keju, susu, mantega, assi, sosis, tuna, talloro, lasuna bombay, jamur, kentang cocoki anjari kanreang ri banggi tahung berua ruampulo sabbu ruampulo tiga. Makaroni schoetel anjo jai anggaiki baji' anak-anakka siagang tau toayya. Makaroni schotelka anne tenaja ri panggang tarrusuki bawang, kulle tonji ri kukkusu siagang ri sanggara nampa nyamang tongji rasanna. Makase're ripallui rolo makaronia sagang tuju sanggenna sampulo manne'. Makarua, tumisiji bacon siagang kornet. Makatallu, ricincangi lasuna bombayya lasuna kebo'ka nampa ritumisi'ki. Makaappa, ripantamaki assi siagang baconga tumisi'ki. Makalima ripantama'ki mantega, tarigu, bubbuk pala, siagang marica. Makaannang, ripantama'ki susua adukki sangenna kantala'ki/. Makasagangtuju, ripantama'ki keju siagang tumisanga tadi ri lalangna loyanga. Makasambilang, riparokki keju ri ratena makaronia. Makasampulo ripanggangi ri ovenga tallumpulo manne sanggenna kullei ripatala'.


Riolo Marni surang Acce, agangna ri ampik ballaka, punna moterekmi sikola baku akkiokmi akkarena dende, manna ri tangnga alloa. Niak sekre kakkarenna riolo nikuayya dende, batuji siagang kapuruk parallu untuk ni gambaraki anjo dendea. Kullei akkarena sanggenna lima tau, tala kullei ni onjok garisikna, punna ni onjoki, nibeta maki. Pokokna anne ruayya paking nangai appakaramula. Punna akkarenami anjo ruayya tena sallo battu ngasengmi anjo anak baine ammantanga ri ampik ballakna ngaseng. Njari anne Marni surang Acce ka jago dudui akkarena dende, iya ruayya sanging ammeta, nakua ngasengi agangna, kau kah nibeta tommako anjo sisikali, passangmi katte issedek ammeta kamase erok tongi nikasiak. Mingka anne Marni surang Acce makka’-makkalakji nalangngerek agangna akkana kamma anjo.


Nampai lima allo akbaluk bakara’ Nani, ammarimi. Padahal jai tau ngai’i nasabak nyamang dudui ladana. Nikutaknangi surang agangna ngurana ammariko balu’ bakara’ deh na anu nyamang. Nakuai Nani, tala niak sawalakku, jai dudu kusareang taua, ka kamaseanga punna tau kuisseng issedek ammalli, jai kusareangi, niak kapang lima sakbuji sawalakku siallo, nampa kinne ladayya kakjalak dudui. Njari nipauangi ri agangna, teako palimpoi kamaseannu, parallupi taua profesional punna akbalu’-baluki. Kisesuaikangmi surang ballinna anjo bakara’ta sollanna niak todo’ nisawalak, pantamaki ongkos pammalli minnyakta siagang gas ta todo’, ka nirekeng tongi kammayya anjo. Mingka punna lompoi pangngamaseangta, bajikangngang tea maki akbaluk-baluk ka rugi jaki salla'.


PPM Pupuk anjo ni parallukan nga cabe aa na gappai 1260 sanggeng na 1540 ppm siagang ph 6 sanggeng na 6.5 . Tantu mi anjo ni sare na ppm pupuk ka anjo tena na langsung ja ni sare 1540 ppm, mingka bertahap ki. Awalak na ni sarei pupuk gannak mo 200 sanggeng na 600 ppm mo rodong mae ri cabe cabe caddia. Nampa ni panaik ki bertahap todong tiap 6 sanggeng na 10 allo sekali. Ohyaa, tea ki kaluppai ni sare pupuk daun. Barak hasselek na kulle labbi maximal. Punna ni cek na ppm na jeknek katte kulle ni pake TDS meterek. Nampa ni cek na ph kulle ni pake ph meter ka todong. Alling na anjo alat na 100.000 an bawang.


Katte tau Muslim nampa ki boyai tampak wisata jaia tampak sambayang na? Eittss, Lombok mi antu suruga na. Ri anne tampaka, katte kulle buntuluk masigi masigi lompo antu bantuk bantuk na sanna bajik na kulle 5 menit niak mi sedeng masigi ni buntuluk ri lalanga. Jari, desa desa niaka ri Lombok punnai sekre Masigi lompo, dusunga niak masigi caddi na, nampa RT niak musholla na. Kah jaina anne masigi ka, katte ki parek perayaan punna bulang Rabi’ul Awalak, sisambe sambei masigi atokah musholla. Insya Allah, Jai barakka na. Kodi na, nakke ku sakring tau rinne terobsesi ri ambangung masigi. Jari teaki takbangka punna ni buntuluk tau boya sumbangan ri lalanga.


Annontong film anjo salah se'rena hiburan apakarannu-rannu kulle rilakukan allo-allo. Attikki ngaseng taua angai annontong film, baji antu film drama, horor, action, siagang maraenga. ri ngasenga taua ammilei annontong film ribandengkan ammaca bokbok, nasaba' ri garisi' lompoa assi ri lalangna film ka anne labbi sikedde siagang ma'maki ribandengkan assina bo'boka nacaritakan kisah singkammaya. Annonttong film anne kullei anjari alternatif ammaca bokbok, utamana taua tena na patangi jai wattu luanga. Nia jai carana kulle annikmati annontong film ri ngai. Manna anjo annontong ri Bioskop, ri televisia siagang pammantangangka, siagang nontong kale kale ri laptopka anjo nyamangi punna fokus ri filmka siagang angalle posisi annontong nyamanga.


Untia iami injo rappo kaminang maka sekrea niparakai ri linoa. Nakungi tau carakdeka ri sejarayya nia mi injo untia ri sakbu taung allaloa. Inne untia ni rampa lalang ri kittaka battu ri Nusantara iareka Asia Tenggara, na nampa nipasiara mange ri India na Afrika. Injo lala ri sekrea Kitta Buddha iyya niukiri kungi injo tau India mange ri Malaysia na nampamo nakasia injo nikungia unti. Bajiki na kasia, na naerang amminro mange ri Buttanna nalamung. Injo untia riolo, kamma ri Butta Arab, sanna cakdina, kammaji karameng lima, iami injo nisakbu "Banan", na battu kinne nierang injo lamungan untia mange ri Eropa, nisakbu ri patturiolonga kungi nia tau nisakbu Musa battu ri Romawi tau allamung loe unti ri Eropa injo wattua.


Anjo mi setiap langkah na kulle nikmati mamii. Battu ri anjo riolo nakke punna niak ak kutaknang ri DM instagram tentang produk ta sannak mi bahagia ta (padahal tena pa na jelas eroki na balli tena), sanggeng na kama kamma anne biasa ma balasak balasak ki chat na taua, manna mamo biasa punna lekba mi ni jawab lanyak mi mingka tena ja ngapa niak ji antu tau sinamperek poek. Nakke baluk baluk ka siagang Doi ku, nakke sipakrua singkamma jaki mahasiswa semester 4 (appa) anjo wattua (agustus 2020 wattu na pandemi) sanggeng na kamma kamma anne semester 8 maki .


Hasan Basri lassuki ri taung 1920. Ri taung 1984 anjari Ketua Majelis Ulama Indonesia (MUI), lekbaki anjari Imam Masigi’ Al-Azhar ri Jakarta. Hasan Basri mi anne sekre penggagasna niak Bank Syariah. Battu cakdi-cakdi kijai nangai dudumi ammaca Al-Qur’an nampa na ajaraki taua ibadah Islam. Nasabak manggena anne Hasan Basri sallomi ammoterang wattunna ji umuruk tallu taung. Ammakna, Siti Fatmah pakalompoi surang rua sari’battangna. Bari’basak sanggenna karueng, Hasan cakdi appilajarak ri sikola rakyat. Punna karueng kijai, appilajaraki issedek ri sikola Diniyah Awaliyah Islamiyah (DAI), ia appilajarak ammaca Al-Qur’an, annulisik, siagang ammaca tulisnag Arab. Carakdeki, ia paling carakdek. Anjomi na ningai surang gurunna iareka arengna singkammai kakekna, Haji Abdullah. Anjomi wattunna kelasak tallu, gurunna nasuroi angngajarak ri kelasak sekre siagang rua.


Wattunna Ippang antamak kuliah, nakuai ri manggena parallui laptop, punna niak tugasna atau makalah erok naparek. Njari anne manggena ri allo sannengna nakioki Ippang mange ri toko akbaluka laptop. Sipakruami akkaliling boya laptop kemae nakeroki. Anne Ippang na issengi kua tenaja na jai dudu doekna manggena, njari punna niak nangai model laptopka, naciniki rolo’ sikura ballinna. Niakmi lima toko na sengkai punna niak nangai, naciniki ballinna, punna kakjalaki teai na alle. Njari nakuai manggena tea mako cinikki ballinna nak, allemi punna niak nungai, niakji doekku nak. Langsungi erok ngarruk Ippang, nasabak battu riolo memangji manggena punna kaparalkuang sikolana anakna, gena niak narekeng-rekeng, njaria allei Ippang anjo laptop tala lammoroka mingka tala kakjalak todo’.


Jenis bisnis ri masa pandemi anne hadere siagang semakin sadarna masyarakat mae ri peralatan assiagang, termasuk alat nganre. Kamma sabak anjo, loe tau lebih memilih angngerang bekal battu ri ballak. Punna terpaksa angnganre ri tempat pangnganreang, paraia biasana angngerang alat pangnganreang siagang pangnginungan kale-kale. Misalna pipet stainless, sendok, garpu, siagang botol minumang kale-kale. Iangaseng peralatan sumpaeng seolah lekbak anjari kebutuhan beru. Anne tentu anjari peluang bisnis ri masa pandemi yang cukup potensial
Strategi yang kulle katte gunakan iamiantu akbaluk produk secara paket. Misalna sekre set lengkap berisi kotak makan, sendok, garpu, siagang sedotan. Teaki kaluppai poeng untuk menawarkan produkta ri target pasara yang tepat. Misalna, anak sekolah, mahasiswa, na pajama kantoran.


Hendra Setiawan, tala kulle tongi nikaluppai punna accaritaki tentang bukutangkis. Kamma-kammayya anne, Hendra mi antu dato’na atlet bukutangkiska ngaseng, umurukna erokmi 40 mingka gassing kijai akkarena. Iya ngaseng gallaraka lekbakmi naguppa kamma olimpiade, asean games, apalagi juara dunia ja, pissingkurami guppa. Lekbak tongi sisambe pasangang, ka ia akkarena ganda buru’nei. Riolo ranking sekre duniai surang Markis Kido. Mingka wattunna garring Markis assuluki ri pelatnas, nipakboyangmi pasangang beru iareka Muhammad Ahsan. Sanggenna kinne surang tojekmi Ahsan, bajik kinjai pile rankingna iareka ranking nomorok rua dunia. Manna mami kulle nikua tenamo na rungka mingka jago kijai ka kulle kijai na alle nomorok rua duniayya.


Perdamaian Malino ri tanggalak 20 Desember 2001 antu ni mediasi ri Menko Kesra, Jusuf Kalla siagang tanda perdamaian na anatara Pihak Kristen antu ni wakili Pendeta R Damanik siagang Pihak Islam antu ni wakili H Sofyan Farid Lembah. Peranan battu ri Masyarakat, Tokoh Adat siagang Tokoh Agama sendiri cukup signifikan lalang penanganan konflika anjo. Tokoh Adat siagan Tokoh Agama anjo sendiri kulle mi berhaselek kulle ni kurangi tensi ri kalangan antar umat beragama anjo wattua. Anjari contoh ri Desa Tamgkura ammalo peran tokoh agama siagang elit sosial isu agama berhaselek ni kelola siagang bajik na sanggeng na tena niak manna sekre warga antu mate lalang na anjo konflik ka.


Ri era digitalka kamma anne, gampangmi taua akbaluk-baluk, ka jai tau napostingji ri sosial media balu'-balukanna nampa lakbusuk silalonna. Jai tommi pile kulle nibalukkang manna ri ballakki, kamma urangku, akbaluki daster ri ballakna nampa napoto tassekre-sekre, lekbakna anjo napostingmi ri sosial mediana. Anjomi nacinik ngaseng urangna siagang tau ri ampik ballakna. Punna niak tau erok, naroko'mi nampa nakiring mange ri ballakna anjo tau eroka. Apalagi kamma-kammayya anne taua lakbi nangai akbalanja ri HP ya ji nacinik, daripada mangei ri mol atau sentral, lakbi napilei nyungke HP nampa cinik pa'balanjang. Akbaluk daster anjari salah sekre ji pappileang punna erokki akbaluk manna ri ballak jaki. Jai kijai ide maraenga, kulle kanre-kanreang, lipa',  siagang maraenganga pole.


Antu leklenga antu mi sensor kamera na hape aa. Anjo orange ka antu mi ukurang na sensor na ri kamera Sony ri rate, sedangkan seluruh na gambarak na antu mi ukuran sensor Arri Alexa 65. Lompo na tohh? Resolusi na mentok mentok ji ri 12 mega pixel ji. Lahh ngapa na Kamera Arri Alexa , mega pixel na singkamma siagang Iphone, mingka gambarak na sannak bajik na? (ki tonton mi Joker ri Bioskop). Yaa karna, detail na antu ni alle ri sensor lompoa memang ukuran na (50 mm) pasti na labbi jai ni bantingkan anjo kamera na hand phone ka antu mungil ka (6 mm). Simpul na, matang na manusia yaa jelasak labbi tarrang ni banding kan siagang mata na bere bere aa.


Battu na ri Busway stop ri Sudirman , nakke harusuk ka ak jappa moterek 1.5 kilo meter barak kulle battu mae ri gedung kantorok ku. Totalak na nakke harusuk ak jappa 3.5 kilo meterek allo allo. Kulle sebagian tau ammaca ya na sakring nakke manja, mingka ki bayangkan mi nakke anjo ammake baju executive muda lengkap ka, kurang labbi kamma anjo. Harusuk ki ak jappa 3.5 kilo meterek ri rawa na udara anjo bambanga, jai debu, siagang panno asap kendaraan bermotorok ka, sanggeng na kantorok ku lekba ma panno songok mo, basai ri bagian limang ku, uk ku lepek mi na pakamma songok ku.


Secara arsitektur, nakke tena na jai ku isseng mingka kah anjo penelitian ballak Bajau nakke ku presentasikan ri Semporna, sabah, Malaysia Timur april laloa siagang ni parek jurnal arsitektur Najau, nakke kulle ku caritang arsitektur Bajau. Sebelum na masyarakat Bajau antu mi masyarakat maritim antu ri Indonesia. Diaspora na ganna luarak na sanggeng na Filipina siagang Sabah, Malaysia. Masyarakat anne bajik bajik ji anjari pelaut antu tangguh siagan tong anjari paboya jukuk pallak ka. Sebenar na niak pepatah kana masyarakat Bajau antu sanging niak punna niak pantai kebo nampa punna iyaa minoritas, iyaa kulle na sarru anjari masyarakat setempat ka singkama bunglon.


Liburang siagang pammantangang tenaja na kullei napalannya stress, tapi kulle tongi anjara wantu balinna a'bangung sikko kassa'ka ri se're siagang maraenga. Wattuna liburan siagang pammantangang kullei senang-senang siagang anak-anak anjo rikenangi selamana siagang anak-anaka sanggenna dewasa. Liburanga kullei appare' momen appare' kenangang kanyamangang nampa niboli'ki anaka sanggena dewasa. Kenangang kanyamangang kullei nabantu tawa namaloi masa masa sessa ri tallasa'ka. karena ka'jalaka tong anak anaka bisangi punna sallomi nakarenai. Karena tena kulle napare' anak-anaka anjari bellai, bajikangang doe'ka riapanjari ongkoso liburan siagang pammantangaga. Ri liburanga anne pammatangang kullei a'bicara tena ta'ganggu siagang jama-jamayya. Tau toayya kullei nacini allo-alloang ana'anaka. Tau toayya punna ero' nabantu anakna nakurangi stresska, bajina napertimabngkangi a'lampa liburang.


Ludo anjo salah se're karenayang ri hp ya jai tau karenai battu riolo awala na muncul sanggeng na kamma-kamma anne ka kullei ri karenai manual langsung. Ludo kullei ri karenai online ato manual. Punna online kulle ki anggappa tau siagang akkarena ri acak ki ri karenanna. Punna Manual kulle ki langsung karenai siagang agang ta. Nakke biasa na ku karenai siagang andik ku ri balla. Anjo ludo kulle ri karenai rua tau sanggeng na appa tau. Ri akkarenai niak masing-masing pakarena na pin na. Anjo mi pin na ri pajappa. Ri pajappa na siagang batu niak angka na battu ri angka se're sanggeng na annang.


Sebenarna jai tampak wisata alam antu bolika nilai sejarah. Tarutama gunnung gunnung ri Indoneisa tantuna antu jai sejarah masa karaenganna. Ni antara jaian gunnung lekbaka mo ku battui, erokka carita tekamma sejarah na Gunngung Galunggung antu jai inji tau tena na issengi ri Indonesia, ri tampak na poeng Jawa Barat. Wattukku gappa anne pakkutaknanga, malo ri pikirangku pakurangan wattu ku camping ri rampik na Kawah Gunung Galunggung taung 2018 malo. Wattu ku aknganre kanre bangngi, niak bapak tau anjagai anjo warunga battui ka nampa na poang ki kana manya manya ko kah anjo bede tampaka bekas wilayah karaengan. Ku kaluppai sikedde sikedde apa na carita anjo bapaka.


Barak kulle ni bangung ri sekre ballak garring lompoa (gabungan potensi battu ri ballak garring caddi caddi aa anjo) tantu mi lokasi na ni boyang anjo tampak gampanga ni jangkau battu ri daerah daerah pelayanan na ballak garring nga anjo sebelum na. Anjo mi merger na anjari ballak garring anjo lompoa, na pakei alat alat canggih anjo kajjalak ka, kulle ni pake ri labbi jai pasien (full capacity) jari efisien ji biaya na. Daripada anjo masing masing ballak garring caddia anjo na andakangi alat alat kajjalak ka anjo kulle ni manfaatkan ri under capacity na (jumlah na anjo pasien nga sikedde dudui barak kulle ni pamoterek anjo modalak ni balli na anjo alat ka).


Bassi dapur iami antu alat pallu biasayya ni pake untuk na pakamudahki ammolong-molong bahang-bahang eroka ni parek. Bassi dapur loe rupa-rupanna, punna mangeki ri toko peralatanh rumah tangga biasaki ni tawarkang untuk ammalli  bassi dapur sekre set. Ri lalangna sekre set bassi dapur nia rupa-rupanna bentukna tergantung kaparalluangta.
Misalna, ri urutang pertama nia bassi dapur lakbuna sekitar annang sanggengna 10 sentimeter ni arengi paring knife. Tanjakna cakdi siagang biringna polos iareka tena na gerigi. Anne bassia cocok ni pake untuk anyyungke lasuna eja ka tipiski bukkulenna, siagang ammolong-molong bahang-bahang ukkurang cakdi. Makarua nikana carving knife iami antu rupanna bassinna lompo cocoki ni pakai ammolong-molong dageng matah, dageng jangan ukkurang lompoa, biringna gerigi, ukkuranna ruampulo sentimeter, loe tau na pakai untuk ammolong tipisi bahang-bahang palluang.


Rupanna olahraga aerobik sedang antamak ri dakka liba iareka aklange, sementara aerobik kassa termasuk lari iareka senam aerobik anjo. Nampa, latihan kekuatan na kulle singkamma mendayung, naik naung tukak, iareka ang-ngambik takbing mae ri tau ang-ngaia.
Siparalluna, ang-gaukanv olahraga salama 30 manit setiap allo punna katte erok ammiliki kale cenggerek. Mingka, punna katte ammiliki tujuan maraeng, singkamma appanaung battala kale iareka mempertahankan battalak kale tetap ideal, katte membutuhkan porsi olahraga punna ni lakukan salama 300 mani’ lalang wattu siminggu. Manna kamma anjo, tata’ tena kulle ni passakang, iya. Passalakna Wattu olahraga mae ri taua niak assisala-sala, tergantung mae ri kondisi kesehatan kalengna massing-massing.


Punna lampaki akjoging barikbasak ri Pantai Seruni, buburuk jangang anjari pappileang kanre paling nangaia tau lekbakna olahraga. Buburuk janganna Kang Asep, akbaluki ri dallekanna Kodim 1410 Bantaeng. Buburuk nipercaya kulle assareangki kabajikang lalang ri sisting pencernaanna taua. Nutrisi niaka lalang ri buburuka kulle nabali pungsina organ lalang kalea. Angnganre simangkok buburuk kulle najaga kalenta, ka sikekdekji kalorina mingka loe gizina. Lalang sekre cangkirik buburuk polos niak kandunganna 100 gram kalori siagang 3 gram lemak. Punna nitambai jangang, gangang sikekdek, pila’ loe tongi proteing siagang mineralna kullea sareangki energi untuk napatingkatki kakbalanna kalea. Anjomi ngurai na tau garringa nisareangi buburuk punna tenapa na gassing, nasabak kullei natambah kagassinganga.


Anjo ngaseng survivor ka tak gabungi lalang sekre komunitas, kulle ni kendalikan pemain na mingka sekre ji survivor per waktu na. Anjo ngaseng survivor ka na punnai Stat siagang Traits (sifat) antu beda beda yaa. Niak tong antu bajika, niak tong kodi. Niak malasak, niak tong na punnai disabilitas. Tena na ngaseng survivor parallu ni pertahan kan. Beberapa bahkan parallu ni buang barak kulle ni pertahankan keberlangsungan na komunitas ka. Anjo survivor ka kemudian kulle ni latih barak naiki level na. Semakin sering ni karenai semakin tinggi level na, antu arti na semakin bajik ki stat na. Antu penting yaa teaki sanggeng na mate ni kanre zombie bawang.


Pammarentah lekbak mi na pisangkai warga na untuk tena na amminro ri kampongna iareka mudik paklappassang anne taung. Pappisangkaan anne berlaku sejak 24 April 2020. Kementrian Perhubungan (Kemenhub) appassuluk paraturang Mentri Perhubungan (Permenhub) tentang pisangkan mudil paklappassang anne taung. Peraturang anjo untuk pencegahan tasebar na virus Corona iarekan Viru Covid-19.

Anjo pappisangkaan termasuk ri lalangna niaka akdongko darat sanggengna ri dongkokang tamparang. Tena niak kecuali manna dongkokang pribadi. Lalang Permenhub ni atorok dongkokang tena na akkulle assuluk antama ri zona eja penyebaran virus Corona. Salain anjo, antamak wilayah Jabodetabek siagang wilayah niaka ni tetapkan PSBB. Kemenhub assare sanksi, bajik antu berupa denda iareka hukuman tarungku mae ri masarakat melanggarka.


“Sesuangguh na Karaeng Allah Ta’aalah tak lekba ki na roba keadaan na sekre kaum sanggeng na iyaa anjo kaum na na robah kaleng na lalang anjo keadaan nga kaleng kaleng na” (Ar-Ra’d : 11). Kah anjomi nikana ilmu antu ngaseng iyaa kulle na gappa pemahaman tekamma penting na amalak shalih, anjo ngaseng kulle na gappa ancaman neraka siagang azab antu sanna ka pacce na ri tau antu tena yaa na parek ki amalak shalih. Anjo ngaseng taua kulle anjari ter motivasi ri janji janji na Karaeng Puang Allah Ta’aala mae ri hamba na antu bersegera appare amalan shalih. Anne ngaseng kulle ji ni parek ammalo lalang at tuntut ilmu.


Pantai Takalar Waterboom tiket antama na poe lammoro ji Rp. 50.000/tau. Selain niak laut na kolam je’ne na waterboom niak poe tampa’ akkelong na, kafe, tampa’ tunu juku, gazebo na niak villa na. Harga na si kamara 600 rb sanggeng na 1,5 juta si bangngi. Niak poe kulle ri sewa baju na celana na punna erokki je’ne-je’ne. Pantai Takalar Waterboom ri sungkei allo-allo na battu ri jam 08.00 sanggeng na jam 18.00 WITA. Tau battua poe punna mangei battu jari na 10 tau kullei anggappa diskon, anjo gratis na kulle se’re tau tena na bayara’ tiket. Anne tampa’ wisata Pantai Takalar Waterboom 15 kilometere’ battu ri Pattalassang amma’ kota na Kabupaten Takalar. Ato 50 kilometere’ battu ri Mangkasara, ibu kota Propinsi Sulawesi Selatan.


Anginung inungang alkoholka anjari faktor utamana garring kankerka, tapi sike'de tau nasadari. Ri Amerikayya labbi limampulo persen taua tena nasadari punna nginung alkohol kullei paanjari kanker taua. Nampa sampulo persen taua tappa'ki anginung alkohol kullei napanaung resikona kankerka. Nakana dokterka iangasengna inungang alkoholka tenna terkecuali napanai'ki resiko kankerka. Ri Amerikayya ri taung rua sabbu ruampulo se're nakirakan nia' pitumpulolima ribu tau nataba kanker nasaba alkohol, salapang belas ribu tau riantarana matei. Alkohol kamanne rianggapki resiko annang jenis kanker maraenga, akkaramula ri kanker bawa, faring, laring, escofagus, payudara, kolokteral, lambung siagang ati. Angginung alkohol jai dudu kullei napapanra' tenggokrokanga, kerongkongan, siagang battang.


Punna i nakke pangngai jalangkote, ri lanyak na anne jalangkote ka ri para padagang jalangkote akibatna kalangkaan minyak goreng akkulle ni alle positifna.
Nakke kulle ampareki anne waktua untuk anggurangi ammalli malli sangga-sanggarang.
Manurut dekan Fakultas Teknologi Industri Universitas Muslim Indonesia ri mangkasara, loe dudu tau angnganre gorengang akibatna berdampak negatif mange ri tau a.  Manurut zakir sebagai ammpilajari anne tantang kimia angkanai anjo minyak gorenga napanaiki ikatan rantai asam lemak tak jenuh, napanaungi ikatan jemuh dan oksidasi.
Perubahanna anjo akkulle napania efek karisgonik ( akkulle nasebankan kankere) akibatna anjo inio perubahan struktur siagang sifat kimiawi minyak. Iami antu sabakna,  tena na pakbiengki ammake minyak curah lebak ka ni pakai angngu-ngulang utamana ri waktu kajjalana minyak gorenga.


Punna jappa-jappa ki ri Kota Mangkasara, jai kanreang khas na kulle ri kanre. Battu ri kanreang battala na kanrejawa na jai macam-macam na kulle ri balli. Kanreang khas suku Mangkasara ka, sulawesi selatan sikammai coto mangkasara anjo arenna Pallubasa. Jai pabalu na anne punna mange ki ri Kota Mangkasara. Annyamang ngaseng tongi kasia' ri kanre. Sikamma ji warna kuah na Coto na Pallubasa. Tapi beda na punna Coto kuah na niak kacang ri campurkangi alusu. Punna Pallubasa ri kuah na ri sareangi kaluku sanggara. Anne rua kanreanga anynyamang ngasengi ri kanre. Beda na kita mami pilei erok angangre kamae a.


Nakke na bainengku masing-masing ningai mae ri tampak wisata, ri wattuna katte sementara niak ri Mangkasarak biasana katte si-pakrua mae ri benteng roterdam, iamiantu situs peninggalan sejarah battu ri Belanda. Lalang ri benteng roterdam anne loe ni guppa terowongan, sabak ni pareki benteng pertahanan ri wattu na apperang. Ku jappa-jappi ri sikuntung sudutna anne benteng, ri tang-ngana niak tamang-tamang gammarak siagang bangunanna model tau riolo. Sala sekre paling gammarak ri anne benteng roterdam iami antu punna ni ciniki battu rate ri katinggian assingrupa Panyu modelekna.
Salaing anjari tampak wisata sejarah, biasa pole ni pake untuk kegiatan pestival seni, kuliner bahkan biasa na panjari latar belakang praweding ri sebagian calon bunting.


Anjo prajurit na ri rujukki ri balla garring lain ri RS Salamun battu ri RS Sentosa Bandung. Na kana ri timbangi korban ri baliki battu ri dottoro Spesalis na korban ka. Anne kamma-kamma ya anjo anggota TNI a le'ba ka mantung battu ri mantung payung baji' mi bangkeng na kulle mi a'jappa sike'de. Ri kanai anjo anggota TNI sadar ji nampa stabil na erok ri operasi bangkeng na inta. Na kana Gunawan, Kapen Kopasgat, anjo prajurit na ri rujukki ri balla garring lain ri RS Salamun battu ri RS Sentosa Bandung Central, jappa Kebon Jati. Na kana ri timbangi korban ri baliki battu ri dottoro Spesalis na korban ka. Anne kamma-kamma ya anjo anggota TNI a le'ba ka mantung battu ri mantung payung baji' mi bangkeng na kulle mi a'jappa sike'de.


Anne mi antu omset ku nakke selama na rua minggu ka ak balu ri toko pedia, batut ri tanggalak 25 januari 2021 sanggeng na erok pertengahan februari 2021, modalak ku pasuluka antu nakke kulle RP. 100.000 ji pake iklan ri toko pedia. Nampa anjo ngaseng nakke ku jama sambil liburanga 2 ulang ri kampong na baine ku, battu ri sekre kota caddi ri Jawa Timur. Nakke tena ku kayanni barang manna sekre, istilah na kamma kamma anne dropship. Suplier na teai battu ri marketplace antu terkenal ka mo, mingka agang ku tongji antu memang usaha na ri bidang impor caddi caddi ji, baku isseng maki 8 taung.


Tampak jeknek jeknek Air Sanih (Yeh Sanih) tampak na niak ri biring lalang utama Singaraja Kubutambahan niak sekre tampak wisata antu jai ni isseng ri Kabupaten Buleleng Bali Utara. Tampak na ri Desa Sanih Kubutambahan. Anne tampak wisata yaa pass ki tampak na ri biring tamparang Kubutambahan antu kassik na warna lekleng eksotis. Tampak wisata anne areng na Air Sanih (Jeknek Sanih) kollang jekneka anne sekrea sanna jai na isseng taua battu inji ri pulo pulo taung laloa. Niak rua kollang mata jeknek alami ri anne tampaka. Sekre kollang lompo antu jeknek na dingin dingin nyamang. Rua, kollang ananak caddi battu ri ujung na pakkebok lompoa sanggeng na ujung na pantai aa.


Punna ri bahas anjo ilmu pengetahuan ato botani, anjo tagalea rappo-rappo. Angngapai ? ka anjo tagalea niak batu na na timboro ki battu ri bunga tanaman. Inne mi ri kana ciri-ciri rappoa teai gangang. Sikamma rappo-rappoa lainna tagalea battu ri bunga ca’di na niak batu na jai. Anjo batu tagalea kulle ri tanang poe anjari benih na anggapai timboro anjari rappo-rappo tagalea. Ka jai tau akkana anjo Tagalae na kanai rappo-rappo ka sikamma kasia’na rappoa. Niak poe kasia’na te’ne sikamma kasia’na rappoa. Anjo mi bedai siagang kasia’na ganganga ka punna gangang tena niak kasia’na na pai’ tongi ri kasia’. Tapi na niak poe akkana anjo Tagalae gangang ka kullei ri pare anjari bumbu kanreang.


Anne ri Waterboom ka kulle ki annyamngi mata ta ri pemandanganna laut lappasa’ ka na sungai na. Punna rejeki ta kulleki accini tedong a’jene ri lumpuru ka ato angnganre rumpu’. Anne tampa’ wisata Pantai Takalar Waterboom 15 kilometere’ battu ri Pattalassang amma’ kota na Kabupaten Takalar. Ato 50 kilometere’ battu ri Mangkasara, ibu kota Propinsi Sulawesi Selatan. Tiket antama na poe lammoro ji Rp. 50.000/tau. Selain niak laut na kolam je’ne na waterboom niak poe tampa’ akkelong na, kafe, tampa’ tunu juku, gazebo na niak villa na. Harga na si kamara 600 rb sanggeng na 1,5 juta si bangngi. Niak poe kulle ri sewa baju na celana na punna erokki je’ne-je’ne. Pantai Takalar Waterboom ri sungkei allo-allo na battu ri jam 08.00 sanggeng na jam 18.00 WITA.


Kegiatan pilajarak ngajarak anjari kabiasaan ri sekolah akan lebih niak kabajikanna siagang berkembang punna ni passiagang-ngi kegiatan-kegiatan kullea menambah ilmu  wawasan mae ri para siswa siagang ambaung kamampuanng  lebih bajik. Kacarakdekang akademik siswa lalang kalasak lebih menuntut untuk jalan otak kanan, sedangkan otak kiri berhubungan siagang imajinas siagang daya kreativitas tenapa sepenuhnya kaboneang. Ni ciniki kamma anne maka parallu niak sekre kegiatan tambahan yang mengarah ri psikomotorik anak didik ri sikolayya, singkamma OSIS,  Ekskul, kelompok belajar, siagang organisasi remaja maraenganna. Iangasengna anne ni maksudkan untum memotivasi mae ri siswa supaya kulle appassuluk keinginanna sesuai bakat siagang minatna massing-massing.
Battuanna ekskul iamiantu kegiatan tambahan ri sikolah, wattu pelaksanaanna pantarangang jam pappilajarang lalang kalasak.


Akibat pandemi virus Covid-19 mae ri bidang pariwisata sannak berpengaruh, termasuk lalanganna iami antu bisnis perhotelan. Sala sekre paling akkasiak iami antu PT Hotel Indonesia Natour (Persero) iareka HNI. Punna ni cinik ri datana tahun 2020 niak sekitarak 27 parasen tau appesan kamarak battu ri angka 67 parasen ri tahun 2019 naung ri angka 40 parasen. Passa-bakkeng utamana naung iami antu kurangna kunjungan wisatawan battu ri luar negri siagang lalang negri sabak niak pembatasan sosial. Contohna ri pulau bali semenjak pandemi ri Indonesia awal taun 2020 niak pelarangan mae ri turis luar negri untuk tena na antama ri wilayah Indonesia utamana ri bali. Ngapa na akulle sannak naung data pengunjung sabak penyumbang angka paling loe iami antu ri tampak wisata Bali. Kamma mi anjo katte turuk ambali pammarenta lalang melawan virus Covid-19.


Unti iamintu buah-buahang kullea nikanre langsung, kulle nisanggarak, kullei nipanjari pallu butung, kulle tongi nipanjari karoppok. Iye, karoppo unti niparek battu ri unti lolo kijayya. Unti rippasak iareka paling bajik nipanjati karoppo unti. Punna erokki apparek, kulle jaki perhatikangi anne langka-langkana: Pasadia unti lolo, bi’biki nampa ni soro’ tipi’-tipisik. Panaik maki minyak ri pammajaka, bambangi memangmi. Mingka paling bajik punna nipaloe-loe minyakna sollanna bajiki tasa’na karoppoko. Punna bambangmi minyakna, sanggarakmi unti lekbaka nisoro’, tenaja naparallu nisarei tarigu. Anne loe nabalukang tau ri restoranga, nasabak loe ngai’i karoppok pisang. Selain gampangji niparek, nassanami loe todok kabajikang kulle niguppa ri kalengta. Tea mamiki kaluppai punna lekbaki nisanggarak, nipattiki minyakna sanggena kalotorok bajik.


Tarian na ri pulau Sumatera, biasa na jai tari panne. Anjo pakarena tari na na erangi panne ri limang na nampa a'giok mi ri giokang tari na. Niak tong piring na taro ri rawa na bangkeng na nampa na onjo-onjokangi. Niak tong bangkeng na accera niak tong tena. Ta'gantung ri ahli na anjo tari na, punna sallo mi anjari pakarena tari tena ji accera pasti bangkeng na, lecet ji sike'de. Tari panne biasa na ri erangi ri acara lompo sikamma acara sambutan tamu, acara bunting, acara pemerintahan na tau melayu a na jai poe acara maraeang na. Pakarena tari na biasa na la'bi battu tallu tau. Kulle appa kulle annang tau pakarena na tari panne a.


Secara bahasana kana memakmurkan assalakna battu ri bahasa Arab iamiantu al imaarah, battuanna sesuatu ni pergunakan untuk appalihara, ampabajiki, siagang ambaung sekre tampak tartentu. Niakmo anne battuanna memakmurkan masigik ni maksudka kanne iamiantu battuanna manurut syariat, yang mencakup rual hal iami antu memakmurkan secara pisik siagang memakmurkan secara taena na pisik. Niakmi anjo nikana secara pisik iami antu memakmurkan bangunan singkamma ampabajiki masigik, appakabaji modelek na masigik, annangkasi bagian-bagian masigik siagang assare pelayanan untuk masigik.
Memakmurkan masigik secara taena na pisik battuanna ampaka-tallasak masigik dengan sikuntung ibada-ibadah singkamma sambayang lima wattu ri masigik, assikkirik, ang-ngangkak imam masigik gammaraka sakranna siagang tajawid na. appare kegiatan islami singkamma kajian agama halaqah qur;an, tafsir, pelatihan dakwah, appilajarak ngaji siagang maraenganna niaka ampasuarak masigik lalang kabajikang.


Lekbak maki mange akjappa-jappa ri Bantaeng? Anne salah sekre Kabupaten ri Sulawesi Selatan loea tau ngai mange kinne nasabak jai tampak wisata alang kullei nibattui. Niak tampak wisata ri bulu’ nikua Mini Showfarm Bantaeng. Niaki ri Kampong Bonto Lojong, Kecamatan Uluere, Mini Showfarm iareka tamang bunga pasannang nyawa ka niaki ri daerah dinginga. Anne objek wisatayya niakuimi sebagai salah sekre tampak wisata gammarak ri Kab. Bantaeng. Punna musingna loe kulle nicinik bunga-bunga, niak 42 jenisna tanamanga kammayya bunga masamba, krisan, miana, mawar matador loe warnana, mawar macan, melati, pokokna loe bunga-bunga. Punna bosangki ciccinik bunga, loeji pasilitas ri ampikna. Kulleki mempo-mempo ri gazebo sambil appoto-poto, jaiji spot poto kulle kipake. Paling ga’ga battuki bari’basak, manna ki battu allo iyya tenaja na bambang njari tala ngura tonji. Ambamoee punna mangeki ri Bantaeng teaki kaluppai kibattui tongi Mini Showfarm Bantaeng.


Punna niak tampak panganreang beru, nangai sengkayya ka eroki nacoba kanre-kanreang nabalukkanga. Anjomi punna ho’bi nganrei taua. Punna nyamangi nakasiak, erok inja battu konjo napinruangi. Mingka biasa punna bajik nakasiak kanreangna na lammorok todo’ la battui pole nakiok ngaseng sipammanakang nasuro cobai anjo tampaka. Mingka biasa tongi punna bosangi nganre pantarang nangai tongi appallu kale-kale ri ballakna, mae minio ri pasaraka akboya bahang nampa ia tonja akbayu-bayu kanre-kqnreang beru. Biasa todo’ joka nabayua anung nyamang kasiakna, mingka biasa tongi kuttu nasabak mangngangi. Mingka nanawa-nawai pappasangna dottoroka kua bajikkangangi memang punna kitte todo’ji appallu-pallu, saba’ nijamingi kesehatanna ka kitte tonji angngukkuruki bahang-bahangna siagang bateta appallu pasti tangkasakji. Njari punna niak wattungta appallu maki naik.


Korong iami antu sala sekre alat pappalluang loe ni gappa ri dapurna ammak ta. Na sabak anne alat pappalluang matu-matunna untuk appallu gangang, jekne iareka maraenganna. Assalakna battu ri bahang logam, bentukanna cakdi rawangngang.
Anne korong niak masing-masing takgalanna ri kiri na ri  kananna, ni pakai punna erokki appanaik iareka appanaung ri komporka wattunta akpallu-pallu singkamma pallu gangang, pallu bayao, pallu indomie siagang maraenganna.
Punna ukkuranna loe macang-macangna battu ri katte apa erok ni pallu, parekanna anne korong battu ri bahang stainless, logam siagang maraenganna. Anne alat korong tena na ri pasaraki niak ni balukang, mingka rikammayya anne niak tommo ni balukang ri lalang onlien shop. Siagang hargna assisala-sala sesuai ukkurang na bahangna.


Nyepi awalak na nakke ku labbusi wattu na ri ballak ku. Niak sekre rua allo sebelum na Nyepi, jendela na ballak ku ni pasangi triplek. Anne tujuan na barak katte sekeluarga kulle ni patuo ja tattak lampu punna bangngi. Suasana Nyepi antu nakke ku sakring nga, sannak gammarak na. Tena niak siaran telepisi siagang radio, tena niak sakrang motorok atokah oto malo malo. Anjo niak ka sakrang kicauan burung burung. Tojeng tojeng ak sekre siagang alam. Saking sunyi na, nakke todong accarita ka siagang burakne ku siagang anak anak ku abbisik bisik mami ka. Syahdu ni sakring ak bicara singkamma anjo.


Ustadz Khalid menurut ku nakke antu sala sekre na Ustadz antu paling gampang ni pahami isi lalang na ceramah na, nyamang tong lalang na na poang carita, ceramah na tena todong na parek ki bosanf nampa padat ki isi na siagang ilmu. Beliau todong na punnai channel Youtube sanggeng na kamma kamma anne sanging aktif ji. Sedangkan Ustadz Syafiq nakke menurut ku niak na punnai ciri khas lalang sakrang na antu lamma lembut ka siagang dakwah na antu sannak sopan na. Nakke riolo sanna ku ngai na iyaa sanggeng ku mae ku poang bapak ku kana punna eroki sarei andik ku areng ki sare mi , Syafiq nampa bapak ku na sare tojeng ngi hahaha.


Kujang. Anne senjata ya ni cinik unik ki, singkamma Kukri Nepal. Anne senjata ya battu ri Jawa Barat nampa awalak na ni pake anjari alat pertanian. Mingka, bantuk na anne senjata yaa na mungkinkan tau kulle na lucuti senjata na lawanna nampa kulle na pakrisi taua sannak, kah anne senjata ya na punnai sisi ak kaik mingka memang tarrang punna ni pake molo. Mandau, senjata khas battu ri Kalimantan anne ni pake kulle ni pertahankan kaleng ta battu ri serangan na lawan ta antu cara na ni tabbasak ki, selain na anjo, anne senjata yaa todong ni pake ngayau, antu ni penggal ulung na musuh aa.


I katte samantara ki panaongi kaleng ta, jeknek inung sannak bajikna ni panjari inungan kullea panaik metabolisme siagang na palammaii lemak lalang kalea. Nginung jeknek inung poeng kulle tong na panaik konsentrasi ta siagang na parek ki tena ni pakrisik ulu. Nah, antu katte malasaka ang nginung jeknek inung, niak sikekdek tips na kulle ki rajing nginung jeknek inung. Nginugung sekre rua kaca lalang na siallo kulle anjari tekanan. Carana kulle ni parek jari ringan anne “kawajibanga” , katte kulle pantamak polong polongan rappo contona kamma bilokka, angguruk, lemo lemo. Barakka kulle lakbi suarak ni sakring, kulle ni taro lalang botolok transparang. Kamma anne kulle ki kapang lakbi semangat nginungi.


Anjo tagalea tena ri issengi rappo ato gangang ka jai tau perdebatkan ki sanggengna kamma-kamma anne. Na kana pertimbanganna Mahkamah Agung na Amerika serikat taung 1893. Anjo wattua tagalea ri perdebatkan ki ka niak hubunganna ri tarif impor ganganga. Ka jai importir akkana anjo tagalea rappo-rappo na tena na anggappa tarif imporna ganganga. Akhirna anjo pengadilan ka a’pare keputusan anjo tagalea anjari rappo-rappo ka gangang lalang kanreanga jai ri pare’ anjari bahan pangan. Manna kamma anjo teai ji tagalea kale-kalenna kamma anjo niak tonji bahan pangan lainna sikamma bonte, labu, kacang, na terong status na tena ri issengi gangang ato rappo-rappo.


Karaeng akkiok tallu menterina nampa nasareangi massing-massing sekre tasi’. Lekbakna anjo anne karaenga nasuroi anjo ngaseng menteria akkaliling nampa nabonei tasi’na siagang buah-buahang. Menteri pertamayya tojeng-tojengi akboya buah paling ga’gayya kullea naguppa. Menteri maka ruayya nabonei anjo tasi’na siagang buah paking ga’ga nacampuruki buah jappoka. Mingka anne menteri maka tallua nabinei tasi’ na raung kalotorok siagang rakmasak nasabak eroki napadongo’ karaenga kua lekbakmi naparek anjo nisuroa. Tena sallo moterekmi ngaseng tallu menteria ri dallekangna karaeng. Tenaja nakuktaknangi apa naerang, langsungji nipantamak nitarungku sisaklak selama tallu bulang, kanreangna iareka anjo niaka lalang tasi’na massing-massing. Anjomi nikua apa la niguppa ri akhirat iareka apa niparek ri linoa.


Damri nahadrikangi layanan angkutan ri kawasan destinasi wisata Tanjung Berikat siagang Teluk Gembira di Bangka Belitung kammayya salah se'rena Kawasan Strategis Pariwisata Nasional. Layanan Damri anne kullei anjari sarana pendukung ri kawasan wisata ri Indonesia alleang kawasan tersebut kullei lammoro dijangkau oleh taua. Potensi kawasanna anne Indonesia jai, peranna anne transportasi parallui anjari alat penghubung keterjangkauan kawasan wisata kita. Damria anne nalayani rua rute ri Bangka Belitung, anjo Tanjung Pinang ke Tanjung Berikat siagang Tanjung Pandang ke Membalong. Rute Pangkal Pinang ke tanjung berikat anne nia rua jadwalna siallo. Balinna tiketna anne ruampulo lima ribu. Rute Tanjung Pandang ke Membalong anne nia' tong rua jadwalna siallo. Balinna tiketna anne ruampulo ribu.


Anjo imam ka, niak sekte wattu ri tangnga allo Jumak, singkamma ji biasa na, na sare ki caramah Jum’at ri muko na jamaah yaa antu erok ka minawang Sholat Jum’at. Singkamma anjo wattu aa anjo imamka beru beru na kana na pakarammula ceramah na “Jamaah antu katte ngaseng bahagia ki....” niak sekre ekko burung ni cini battu sengka ri pong ri muko na masigi ka, berkicau. Anjo burunga na senandung kangi kicauan lumayan labbu siagang nyamang ni langngerek. Anjoimam ka tannang ngi, na biarkangi anjo burung nga sumpaeng na nikmati ngaseng jamaah jamaah yaa. Lekba na anjo burung nga sannang mi, anjo bapak imam sumpaeng mata na akkaca kaca ii nampa akkana “Cerama Jumat ta anne wattu aa, anu paling bajik lekba na ku langngerek, lekba mi ni poang ki” .


Akkule ni alle kesimpulan kana anne Lappasak Lompo battuanna amminro sekre na tau mae ri keadaan suci tangkasak iareka taklappasak battu ri segala dosana, kesalahan, gauk kodi, siagang kaburukan kajariang katte lalang keadaan suci iareka fitrah.
Anne hari raya iamiantu allo pammetang tame ummat muslim merayakan siagang ammoterek akbuka puasa iarekan ang-nganre. Kamma mi anjo anggura na akkulle ni sunnah kan sebelumna allaksanakan sambayang paklappassang parallu anganre iareka ang-nginung manna na sikdik. Kamma anne untuk appacinik kana allo paklappassang lompo 1 syawal antu wattunna mi taklappasa nikanayya appuasa mangka haram hukumna punna ni gaukangi. Sipakrua tau, niak ansala artikan nikanayya allo paklappassang, tena sikdik tau ammalli baju beru iareka barang beru siagang kanre-kanrean sikuntung loena. Memang tena salahna mingka tena na akkulle berlebihan.


Tenaga ahli Utama Kantor Staf Presiden, Donny Gahral Adian, akkana ni tongkok na anne masigik salama Pandemi Virus Corona iareka Covid1-19 ni lakukan sabak tinggina resiko penularan salama wattu ibadah. Kamma anne tena na taklappasak battu ri ibadah ri masigik iareka tampak ibadah maraeng niaka nilakukan tanpa anjaga jarak fisik. Hal anne ni lakukan sabak resiko tinggi penyebaran akibat tena na ammake masker siagang tena na anjaga jarak.
Donny pun akkana tena na anggalle pusing siagang kritikan sejumlah pihak niaka akkabaratang siagang nitongkokna anne masigik, mingka tampak umum singkamma mall taksungke. Punna menurutna, ni sungkena tampak-tampaka anjo memang parallu ni lakukan secara bertahap. Donny akkana, pammarentah haruski na pertimbangkan kondisi ri lapang punna eroki na sungke ammoterek tampak ibadah.


Katte ngaseng battu ri sala sekre hotelek niaka ri Jl Legian. Hotelek ka erok ni tampaki anne sannak bajika siagang nyamangi poeng, jai tong tampak malli kanre kanreang rampik na siagang tampak wisata. Tampak wisata kaminang dakka iyami antu Pantai Kuta antu nisabbuka sala sekre na pantai sannak erok ku lampai. Tena mo ku sakbarak erok selancarak ri Pantai Kuta. Kabatulang cuaca anne alloa sanna bajikna siagang ombakna poeng bajiki ni pake selancar. Ri karueng na alloa nakke siagang sarikbattang ku lampa ri Pantai Double-Six niaka ri seminyak kah erokki cinik mataallo naong. Katte ngaseng mempo ri rate na kadera kadera nyamanga ni sewangan ri anjo pantai, angnginung tongki jeknek kaluku.


Andri siagang Tami ammentengmi anne ri biringna tamparanga attayang kappalak. Lekbakmi ammasang untuk rua tau, nasabak la mangei ri pulo Samalona akbangngi sekre bangngi. Battu ri Mangkasarak, memang parallupi akdongko kappalak punna erokki mange ri pulo Samalona, kappalak cakdi ji. Tenaja na bella mingka nasabak paralluki aklimbang ri tamparanga njari dongkok kappalak paki. Niak kapang 20 menit akdongkok kappalak. Biasa tommi niak tau maboki ri tangnga tamparanga kodi pakkasiakna. Tena niak pakdongkokang maraeng punna erokki mange konjo, ka sekre mentodo’ ji pakdongkokkang. Mingka tena tonja na sallo dudu sanggenna pulo Samalona, akkelong-kelong mamiki rate ri kappalaka sollanna tena nikasiaki wattua na battuki.


Punna niak rugi ta ri bisnis ta kulle ki a'gauk anjo balukang lammoro mi riolo barang balukang ta na tena ri rugi dudu. Punna ri balukang ngaseng ri harga lammoro kulle sike'de kembali modala' ta manna mamo tena mi ri gappa untung. Nakke riolo a'balu ka jangang sanggara ri dallekang na balla ku, sanna sepi tau ammali balukang jangang sanggaraku. Anjari ku balukang lammoro mami ato ku sareangi tau ammalia promo, yang penting na balek ji modala ku ri balukang jangang sanggaraku ri balla. Ka punna sallo mi ri boli ri kulkas ka poe, tena mi baji balukang na jangang sanggara ku mungko na.


Nai tena issengi arenna Kopi Dalgona ? Kopi viral ri sosial media jamanna Covid 2020 subangngi. Anne Kopi Dalgona Nyamangi kasia’na ka ri pare ki battu kopi instan ri campuri golla na je’ne bambang. Nampa anjo kopi na ri goccangi anjari sikamma krim nampa rate na ri sareangi susu dinging kulle tong ri sareang kopi bambang namoa ri sareang es batu. Kulle tongi ri sareang toping sikamma kopi instan, biskuit , coklat, wafer na madu. Anjo Kopi Dalgona jai tau ngai ka nyamangi kasia’na anjo rasa kopi na susu na sikammai anjari tena na te’ne dudu na tena na pai’ dudu. Jai poe tau balukangi ri pinggiri jappa niak tong ri Mol ka.


Kitab Taurat iami antu Kitab Suci yang ni wahyukan iareka ni pabattuang mae ri Nabi Musa AS sebagai pedoman siagang petunjuk mae ri kaum Banis Israil. Taurat iareka Torah assalakna battu ri bahasa Ibrani iami antu Yarah. Sabagai kana jama, yarah akkulle ni artikan sebagai “assare pelajaran” ang-ngajarak iareka ampatunjuk. Lalang bahasa agama Torah biasa ni maknai pilajarang iareka parentah battu ri Karaeng na.
Kana Torah kemudian ni pake lalang arti lebih luarak, iamiantu aturan tertulis iareka lisan, siagang akhirna mencakup iangaseng seluruh ajaran Yahudi. Salain anjo, tulisanna Philip Birnbaum lalang Encyclopedia of jewiish concepts (1963), Taurat pole ni maknai sebagai pappilajarang?patunjuk/parentah iareka kabiasaan iareka sistem.


Tempe iamiantu kante-kanreang asli battu ri Indonesia, antekamma kanre-kanreang inne sanna gampang ni guppa mingka loe tahu tena na issengi antekamma batena appare.
Batena appare tempe sebenarna tenaja na susah dudu,  kacang kedelai anjo ga’gayya lekbaka ni pilei ni pallumi sanggengna bukkulenna takkaluppasa’. Siagang kedelai lekbaka ini pallu ini patittiki nampa ni rendam ri lalang je’ne tangkasa ka sallona iamianti sitangnga allo. Punna lekbaki anjo, kedelai lebba ammea ini patittiki ammotere nampa nibissai sanggengna tangkasa. Ni gaulang pinruang pintallung sanggengna tassisala bukkulenna anjo kedelai. Punna lekbami proses ni bissaina ni  gaukang, anjo kedelai tangkasa ka ni pallu sallona iamiantu sitangnga jam. Punna ti’no mi, ni allemi niangka nampa ni anging-angingkan. Lekbaki anjjo ni sareki ragi sipaloena nampa ni garu sanggengna rata punna samaratami ni bungkusumi.


Situntungi Joko siagang uranna wattunna akkarena golo, boncoroki ulunna najo uranna. Punna akkarena golokmi memang taua, tala nipikkirimi maraenga. Anjomi nakua tau toayya punna la suluk ballakki, pala’ diangki rolo’ sollanna nalindungiki tarrusuk Karaengata’ala pantarak sanggengta issedek moterek ri ballak. Maka rua pala ijingki surang tau toata, teaki silangsungngang asuuluk ballak tala pau-pau, niboyapi nampa ninissengi kua asuuluki kakkarena. Maka tallu hati-hatiki punna niaki pantarak. Nasabak tala niak issengi apa la tabaki. Kamma mi anne Joko. Sitojengna sipakruaji situmbuk ulunna, mingka ulunna Joko lakbi kassaki kapang njari tenaja na boncorok, uluna ji agangna kamase. Parallu mentongki hati2 pantarak manna punna olahragaki.


Lekba na anjo kejadian nga, Saulus mae jappa jappa mae ri Damsyik (Damascus, Ibu kota ri Suriah) lampa mae abboya inji mangsa tau kristen. Ri tangnga na perjalanan na, niak sekre cahaya sannak tarrang na battu ri langit ka. Anjo mi cahaya battu mae ri Yesus. Singkat carita na, Saulus anjari buta sementara wattu nampa terpaksa mi berlindung ri ballak na baine areng na Ananias. Ananias anne na isseng kana anjo Saulus tau jamang na na jagal ki tau Kristen antu jai mi tau ngisseng ngi, mingka Tuhan berfirman mae ri Ananias kana Saulus erok ni panjari alak barak na sebarkangi firman nya ri allo allo eroka battu mae ri bangsa bangsa lainga. Saulus anne tena sallo appalak toba ki nampa assadia mi ni baptis. Ammalo kuasa na Tuhan, akhere na penglihatan na Saulus bajik mi moterek.


Juku Lele anjo kanreang nyamang punna ri sanggara ki. Niak resep Juku Lele ku gampng ri pare’ paruru bahan-bahannya riolo sikamma ce’la, kunyi’, lasuna eja, lasuna kebo, na limo kacci. Cara se’re na tangkasa’ ki riolo juku Lele na, pela’ ngasengi kotoranna battu ri bantang na nampa bissai siagang je’ne. Cara rua sareangi juku Lela na siagang je’ne limo kacci , poca’-poca’ ki anjo ri Juku Lele na manna lannya’ ki bau mannyere’ na. Cara tallu sareangmi bumbu-bumbu na sumpaeng le’ba ka ri alusi ri juku Lele na sanggeng na merata, tunggui sanggeng na 10 menit. Cara appa panaik mi minnyak ri pammaja punna bambang mi panaungmi Juku Lele a. Sanggara ki sanggeng na tunu na coklat tanja na. Punna tunumi kulle mi ri kanre.


Jari niaki anne tau Ia narurunganga, tau narannuanga napauammi. Nakana, ''Kamma-kamma anne kuminasaiko kalau’ ri karaenga i !auk, nikanamo mae karaenga ri kasakrakkang, numange ampassuroi anakna iami antu I Samindara Baine, nasabak anne anakna I Taruk Mallintotokeng nakana dewasami. Jari punna battuko kalauk, pauang mami angkana, passuroanna anne i raya sarikbattanta karaenga, naminasai dudu tongi beng anjo kipaempo ri pallangga sipapatta, na kipamanjeng ri benteng sipolonta. Naminasai nipattutukang salangganna I Mallintotokeng siagang anakku I Samindara Baine. Napunna napakkutaknangangi apa passunranna, pauammi angka anjo passunranna iami antu tana Tambakola, tallun-taunga nikatto, sitaunga nipare-pare, taungi pole balao marni mannganre, napakkanjari tanrukang biring i rayana, napakkawangi balanak biring i laukna.


Kajadian tenayya lekbak ni perkirakan akan na battui Persija Jakarta wattunna sementara lalang perjalanan mae ri Bandung mae ri wattu allawan Persib. Persija Jakarta erok attanding siagang Persib Bandung lalang laga pekan ke 11 liga 1 2022. Lalang pertandingan anjo, Persib Bandung akan na jamu Persija Jakarta ri Kandangna. Tena ni sangka-sangka ternyata Skuad Macan Kemayoran mengalami Insiden tena ni pikkiriki riolonganna. Kajadian anjo iamiantu Persija Jakarta terjebak macet. Battu ri Informasi na tarima mae ri BolaSport.com, Persija na taba kamacetang ri wattuna antamak ri tol lalang perjalanan mae ri Bandung. Info terakhir, skuad macan Kemayoran sempat tattahang ri sekitaran tol Cipularang ri jam sitanga tujuh ri bangia (1/10/2022). Media officer Persija Jakarta, Nadhil, appabattu kana timna na taba macet ri tol ri wattu erok mae ri Bandung.


Ballak adak battu ri provinsi banten anne patanna Suku Badui, kalompok etnis tau adaka suku ri Banten. Bentuk ballakna biasai nisa’buk todo’ siagang Julang Ngapak siagang gaya bangunanna kammai ballak ratea. Bageang paraparana nipareki battu ri raung nisa’buka sulah nyanda siagang bageang bilik ballakna surang pakkekbuk niparek battu ri anyamang bulo’ nisusunga pertikal, niisseng tongi arengna iareka sarigsig. Maraenganna anjo, ballak adam Baduy nibagei anjari tallu bageang, iamintu sosoro (dallekang), tepas (tangnga), siagang imaj (ri bokoang). Anjomi salah sekre ballak adak niaka ri Indonesia, ballak adak Banten, umunna ia ngaseng ballak adaka lakbiringji singkamma ngaseng modelekna iareka ballak rate njari rawanganna kosongi.


Kamma-kammayya anne samaraki isse garring dangnge cakdia, nasabak cuacayya sanging mamo bosi, dingingi pole njari loe tau garring ri ballakka. Anne purinangku, nakiok ngasengki sipammanakang mange ri ballakna, kebetulang ri ampi’na ji pas ballakku. Kukarek apa nakiokkangki, ternyata nasabak eroki napainungngangki sara’bak. Dehh andalanga anne ehh. Punna nginungki sara’bak ri cuaca dinginga, langsungi kammu' nikasiak lalang kalea. Ngurana kulle? Nasabak anne sara’bak niparek battu ri layya eja, golla eja na santang. Warnana sikola', teksturna kanta'-kantalaki ka niak santangna, bajik ni inung bambang-bambang. Loe poeng pammajikinna ri kalea, naparek nyamangi. Apalagi punna nipassurangi sanggarak unti, aihh langsungi nikalupai inranga. Pangngaina ngaseng sipammanakangku memang jeka.


Kusakring annemi tampak panginapan paling lammorok nampa fasilitas na sanna gammarak na lekbak ka ku cinik. Sekre minggu sebelum na tanggalak 12 nakke ku boya ni aplikasi reddoorz nampa ku cinik mi anne sala sekre na tampak na parekka penasaran kah beru ku cinik battu ri poto poto na. Kah tena niak pa poeng review na battu ri anne hotelek ka , jari ku pesan mi ri tanggalak 12. Penasaranga kah ri kabupaten salatiga niak hotelek bajik lompo nampa pemandanganna Gunnung Ungaran anjo cantika. Jari mi ku pesan nampa ku bayarak mi malo transfer doek. Takbangka ka kah lammorok mi anggapki poeng diskon battu member Reddoorz.


Niak se're prajurit TNI na tabai musibah wattu na mantung payung. Ka anjo parasut na tena kulle tassukke. Anjari mantungi ri ketinggian nampa patai bangkeng na. Le'ba tommi ri operasi ri salah se're RS lompo ri Bandung. Baji' mi na kasia' sikede. Bapak Gunawan, Kapen Kopasgat, anjo prajurit na ri rujukki ri balla garring lain ri RS Salamun battu ri RS Sentosa Bandung Central, jappa Kebon Jati. Na kana ri timbangi korban ri baliki battu ri dottoro Spesalis na korban ka.  Anne kamma-kamma ya anjo anggota TNI a le'ba ka mantung battu ri mantung payung baji' mi bangkeng na kulle mi a'jappa sike'de.


Tamparang Pulo Eja, iareka tamparang gammarak kullea naparek sannang iya ngaseng kalengta. Jeknekna ci’nong ri ampikna ngaseng sanging bulu’ moncong bulo. Ri bageang tangngana tamparang niak bonto cakdi, ejai buttana kullea nibattui akjappa bangkeng punna suru’ki jeknek tamparanga. Anjomi nikuai pulo eja nasabak buttana ejai, maraengi siagang butta pulo ri ampikna ngaseng. Anne tamparang niaki ri kampong Sumberagung, Kecamatan Pasanggaran, kulle tongki nasareang paccinikang ga’ga punna erokki tallang alloa, kammai eja cui-cui ngaseng linoa battu ri bokoanna bulu’ka. Kulle tonjaki ammasang tenda ri biring-biring tamparanga punna bajikii anging siagang cuacayya. Punna tena naga’ga bajikangang sewa maki pakbangngiang konjo, apalagi punna surang jaki pasanganta.


Punna sarringki a'raga kulle ki na bellai battu ri garringa. Sikamma garring Diabetes, garring Jantung, garring kanker na obesitas. A'raga jai cara na kulle na tunu lemak ri bantanga kulle tongi a'raga na jaga masa otot ka na baji' ki poe otot ka. Punna kalea ideal ki battala na baji' ki ri pa'kasiaka. A'raga kulle tongi na kurangi stress ka na bantu tongki tinro, ngaseng na ri arah pilihan baji' na ri panganreanga. A'raga kulle tongi na pala'bu umuru' Na jaga tongi kasia'na tulanga, otot na sendi-sendi ri kalea. Na panung tongi kolestrol ka na tensi darayya. Anjomi ngaseng kasia'na punna a'raga ki.


Nakke lekba ma ammacai tulisik tulisik na tau lainga, battu Quoran sanggeng na Thread Twitter. Punna kukana nakke, niak lanyak ri anne pembahasanga. Tekamma carangta ni ciniki anne fenomena Citayam Fashion Week. Citayam Fashion Week anne, anjo ananaka tenaka na niak eroka apparek fashion week tojeng tojeng. Tena tongja na niak aggaya Harajuku todong. Tena ja na battu rinjo anne ananaka mikkiri. Tena na beru beru todong anne kajadianga. Punna tau sudirman ki asli, senayan loop runner ri karueng allo. Ki isseng bajiki pasti, ri trotoar na FX Sudirman sanggeng na mae ri stasiun Grand Indonesia anne lekbak na rebitalisasi trotoar (tarima kasih pak Anies), sannnnnaaaa jainaaaaa antu mae poto poto rinjo. Nampa anjo trotoar ka ni bukkaki untuk umum toh.


Ri kammayya anne era digital sanna loe mi jamang jamang munculu, kamma minjo bidang pallu palluanv iareka kuliner sala sekrena iamiantu jurnalis makanan.
Sipakrua tau niak ammake pangissengang annulisi siagang nangai dunia kuliner sannak si cocokna untuk anjari tahu panulisi kanre kanreang
Ka battu ri tulisanna mae ri kanre kanreanga anjo tahu eroka ammali niak todo pamikirinna mae ri restorang, menu siagang hargana battu ri sekre kanre kanreang anne ni caritayya
Mingka punna erok anjari tau jurnalis kanre kanreang parallu netral siagang tena ni berpihak, singkamma gara-gara tena ni ngai mae ri patanna restoran jari annulisi tommi anu kodi mae ri kanre kanreanna, na sabak sebenarna anjo kanre kanreanna assipak mingka tena ni ngai patanna anjarimi ni tulisk kodi kodi.


Tagalea niak jai kasia’na ri pa’kasia ka manna kacci ri kasia’na punna ri kanre tapi jai kasia’na ri kalea. Anjo kullei na cegah garring kanker ka, kullei na pa’ca’di resiko na garring ri jantunga. Niak kandungan vitamin C na anjo tagalea kulle na pamulusu kulit ka. Kulle poe na jaga paccini na mata ya manna baji’ ki. Punna na ngai garring tulang-tulang ta poe kullei na kurangi garring na punna ri ngai nganre tagalea. Tagalea niak eja niak ijo warna na. Tanjana poe anjo tagalea bundala ki rupanna niak tong lonjong. Ukuranna tagalea poe macam- macam ki. Tena poe na kajjala anne harga punna ri pasara’ ki ammali sampuloh sabbu anggappa maki sikilo.


Na anjo kayunna battuang kana kayu pappalluna lapong tukasiasi simata niballi tariballinnai, battuang kana niballi lammoroki ri tukalumannyanga, nataena tong maka tau napammantangi a’baluk iareka appalak tulung passanngalinna anjoreng tonji ri tukalumannyanga. Kammami anjo gaukna tunggalak allo. Taenamo kamma pa’risi’na tallasakna anjo lapong kasiasi. Na anjo bainenna akkoko tonji. Niak tong pole anakna lapong kasiasi sitau cakdi-cakdi ammantang ri ballakna tinro tattapperek, tamappaklungang, tamaccare-care. Naia tong erok kalompoanna karaenga, anjo anakna niarenga I Kukang simata salewangang mangkaji manna mamo tena nagannak kanre balanjana, battuang kana niak ri alloa tena ri labanngia. Nasaba' nakajapuinna ma'nassa singkamma dalle'ka anu battu ngaseng ri allah taala.


Annontong film anjari kegiatan faforitka nassikangi wattu luanga. Ri Pandemia anne wajikki ri taua nia' ri balla siagag tena nakulle appare kegiatan ri luara'ka. Annontong film anne kullei anjari patambang penghasilan. Kulle tau anjari penulis skenario, penerjemah subtitle film, pakkarena film,make up artist, penata pakeang, kameramen, editor, art director siagang sutradara. Penulis skenarioa anne najamai penulis penokohan, jappa, caritayya, monolog siagang dialog, siagang deskripsi visualna kullei rituang anjari skenario. Punna penerjemah subtitleka anne tenapa jai tau anggisengi anne jama-jamayya jai nahasilkan doe'. Maraeng nahasilkangi doe', anne penerjemah subtitleka kullei nangai filmka naissengi jappa caritana film berua sebelumna anne filmka rilapasa'ki ri pasara'ka.


Hotele Claro seringi anggapa penghargaan battu ri BPJS kesehatan, ka na tanggungi biaya premi BPJS na ana’ kukang. Na kana poe bapak Ricwan Wahyudi niak rencana na ri danng ekang erokki na ubah siagang tampa’ ri hotele Claro a salah se’re na anjo tampa Spa na pijat ka erokki ri ubah anjari sikamma villa. Harapanna anjo ri dallekang hubungan jamanna anjari baji’ inji lalang corporate partner ship, government officials na sikamma personal. Hotele Claro selain niak jai kamara na sikamma 585 kamara na rua gedung na, Gedung riolo 17 lantai na Gedung beru 10 lantai harga na poe battu ri Rp 850.000 sanggeng na 6 juta. Niak poe rua Ballroom na na 20 Meeting room na


Punna niakmi pikkiran siagang tallasakta mulai tenang, maka liba-libami untuk allakukan appikkiri kondisi bisnis yang katte jalankan ri kamma anne, coba dakka kelilinb lokasi 0-5 KM cinik-cinik moterek singkamma apa sebenarna keadaan pasarak, mungkin loe inja tampa rassi, mungkin loe ina tempat pammesan onlinena suarak, jari battui tampa-tampa kamma anjo, ammalli siagang perhatikan bajik-bajik moterek ngapa kulle baluk-balukanna suarak pammalli.
Punna katte ammiliki data database konsumen ri POS, coba sempatkan untuk allakukang talipon mae ri 30 tau, coba kutaknang mae ri paraia tentang produk katte, akkutaknang mae ri paraia ngapa ia ammalli, siagang ngapa rikamma anne tenamo na ammalli ulang, kumpulkan ia anjo ngaseng masukan yang paraia sare untuk anjari peringatan penting mae ri bisnista.


Ku isseng na nakke kulle ji, singkamma wattu ta ni sare ri pihak na hoteleka ammile kamarak ri eroki yaa antu cocoka siagang keadaanna doek ta siagang tau eroka akbangngi siagang katte. Mingka tantu mi niak catatan kana, anjo kamarak ni kerokki yaa tena ja niak tau lalang na atoka tena pa ni pesangi ri tau lainga erokka ak bangi todong ri wattu na kerokki aa. Punna battu ri pihak hotelek na tena na sare anjo kamaraka singkamma apa lekbaka mo na pau anjo tamu aa biasanna kah memang anjo wattua tena niak kamarak pemandangan ni kerokki yaa ri lantai tertantu, tena na nikana erok na pihak hotelek ka ato sekkeki , mingka tena mentong niak atoka tarlambaki akkana mae ri pihak hotelek na.


Teaki jai dudui inung anjo minuman ri kana Kopi Dalgona. Ka tinggi dudu kandungan golla na manna ri inung allo-allo kullei na pare diabetes ki na pa’risi gigi ta. Kullei na pare’ keropos anjo gigi ta punna jai di inung kanreang na minuman yang tinggi golla na. kulle jaki inung na kanre kanreang te’ne punna ri batasi ri inung si allo. Bajikangi punna nganre ki rappo-rappo ka anjo rappo-rappoa baji ki ri pakkasia’ ta ka anju golla na golla murni baji’ ki poe ri pa’kasia na di battang ta. Si apa kanreang na minuman viral tapi ca’rade ki ammile kanreang yang tena ji na pare garring ki mungko na.


Karirna na pakaramulai ia bergabung assiagang klub bulu tangkis Djarum ri taung 2007. Ri wattua umurukna antamak 12 taung. Kalincahanna siagang kematanganna terus berkembang, seiring siagang pangalamanna attanding ri level Internasional. Prestasina ni mulai wattunna ia amminawang kejuaraan lino Junior BWF, Kevin ri wattua appasangan siagang Masita Mahmudin hanya kulle meraih medali Perak. Lekbaki anjo ia assambe-sambe pasangan ri level junior Asia siagang meraih rua medali Perunggu.
Ri wattunna tergabung lalang tim sea Games 2015, Kevin appasangang siagang Marcus Gideon assiagang urang-urangna berhasil menyumbangkan Medali Bulaeng. Lekbaki anjo taung maeang taung penampilanna mulai berkembang pesat siagang anjari sosok tau ni kamallakkang mae ri baling na.


Ciccinik langsung pertandingang olahraga memang sanna’ pakarannu na. Kulleki siguppa jai tau maraeng singkammayya ho’bita, kulle tongki pole cinik langsungi atlet ningai akkarena olahraga. Mingka nasabak tau ciccinika biasa jai dudui, paralluki issengi apa kulle nigaukang sollanna kulleki amang ciccinik. Paralluki pastikangi kua bajikji kondisita, tenaja ki garring, sollanna kulleki nikmati anjo pertandingang olahragayya. Maraenganna anjo, nganreki kanreang bajika sollanna niak energita mange ciccinik sambil akgora-gora. Nampa jai-jai nginung jeknek kebo’, nampa punna salloi akkarena anjo olahragayya, teaki mempo tojekki, sisikali ammentengki sollanna bajiki nikasiak kalengta. Terakhir paralluki perhatikangi kondisi ri ampikta, punna niakmi sa’ra ricu kilangngerek, bella-bellaki memang maki bajik.


Silalang na perjalanan ku, nakke sannak ku syukuri kana kamma kamma anne nakke ku punnai mi Mackbook, laptop ku anjo wattu aa sannak prestise ri matanna agang agang ku. Sejenak nakke ku kaluppai mi khawaterek ku anjo baterai na tahan sallo ji kah, kencang ji kah anjo audio na, atokah spesifikasi na bajik ji kah. Lekba ku battu ri ballak ku, ku poangi rong ammak ku kana ku pakei sumpaeng doek na ammalli laptop beru wattu ku cod anjo mackbook ka, nakke tena pa memang ku kabari iyaa . Tantu mi setuju ji apa ku anjo ku parek ka. Sejak anjo wattua sanggeng na kamma kamma anne, taung 2022. Nakke ku pake inji laptop ku antu singkamma ji tenapa niak panrak panrak.


Nia sekre jama jamang kungai kucini ka sanna assipakna injo najamayya. Injomi food blogger, inne jamanna mange ji anganre na nibayarak. Punna biasana mangeki ri restoran lompoa iareka injo ri warunga, tantumi massing massingki la ambayaraki. Na punna inne food blogger ka ia mi nisare kanre kaminang bajika natena tompo pole nibayaraki. Inne ri jammang berua, nia na inne food blogger ka , sanna loe bajikna apa pi pole mange ri warunga injo ni pakasiaraka kaniakkang ri warungna. Injo anjari iyya food blogger memang tau hokbi angangre na innemi nanga iyya ajjari jama jamanna. Inne food blogger ka memang sanna niparraluang ri inne jammang na wattua.


Nakuai imama masigika, tau lekbaka bunting, parallu napilangngeri buru’nenna. Bainea anu gampangji bedek punna eroki antamak ri suruga. Yang penting assambayangi lima wattu, surang napatuhi iya ngaseng passuroanna buru’nenna, assalam passuroang bajikji, kullemi antamak suruga. Niparekkangi saja teh punna bari’basak, guppa maki issedek amalak. Nampai teh anjo niparekkang, tenapa anjo punna niparutusuki kanrena, punna nipicalaki ri bangngia, punna nisareangi jatah pole, pokokna punna niak niparek untuk buru’nengta nampa ikhlaski, anjo kulle anjari ladang pahalana bainea, nasabak surugana bainea punna lekbaki bunting, battu ri ridhoki apa tena buru’nenna. Njari punna niak nasuroangki buru’nengta selama anu bajikji, kigaukangmi mange sollanna guppa tongi kabajikang kamase.


Hotel Claro anjo salah se're hotele lompo ri Kota Mangkasara ka niak Ri jappa na Andi Pangerang Pettarani. Hotel Claro riolo areng na Hotel Clarion tapi ri sambei ri taung 2018 na. Nakke siapa kali ma mange ri anne hotele ka, ka pernah ka anjari pajemput tamu ri acara nikkah na anak na doseng ku ri kampus ku. Na siapa kali tomma anjari pakelong ri acara wisuda na senior ku ri kampus ka. Nakke poe wisuda ri anne Hotele Claro a ri taung 2020 na. Sanna lompo na anne hotele ka, ka niak rua gedung na. Ri dallekang anjo gedung sallo. Punna ri bokoang anjo gedung beru ri bangung.


Lekbakka mange ri ampik ballakku, pakboyang doekna anjo akbaluk ballo’, sanna’ kaccina anjo balloka bau’na, tena tong iyya kuissengi kasiakna antekamma. Mingka battu ri bau’na tenamo kungai njari teaja cobai. Kukutaknangi antekamma batena apparek ballo’ ka kucinik loe todo’ji tau nangai inung ballo, ka niak todo tau appau kua pakballe anjo balloka. Njari napauangma anne ballo battu ri pokok tala’, nitayangi akmatti-matti sanggenna loe nampa niolah. punna njari buah kijai, teknei kasiakna mingka punna niolahmi anjari inungang, kaccimi kasiakna siagang tarangi bau’na. Mingka punna nginungki anne balloka parallu niperhatikang sollanna teaki jai dudu inung ka anne balloka niak kandungang alkoholna punna lekbakmi niolah, 5,1 perseng sanggenna 9,9 perseng. Niak pole iyya narapiki 30 perseng alkoholna, singkammai vodka siagang soju.